Blaze7451/Wiki-th-20250601 huggingface dataset:
แม่แบบ:เหตุการณ์ปัจจุบัน/2566 กรกฎาคม 16

สุขภาพและสิ่งแวดล้อม- ญี่ปุ่นออกคำเตือนโรคลมเหตุร้อนใน 20 จังหวัด เนื่องจากอุณหภูมิสูงเป็นประวัติการณ์ แตะเกือบ 40 องศาเซลเซียส (104 องศาฟาเรนไฮต์) ในบางพื้นที่ โดยหน่วยงานอุตุนิยมวิทยาของประเทศระบุว่ามีความเป็นไปได้ที่อุณหภูมิจะทะลุสูงสุดที่เคยบันทึกไว้ที่ 41.1 องศาเซลเซียส (106.0 องศาฟาเรนไฮต์)  (อาช็องซ์ฟร็องซ์เปร็ส ผ่านการรายงานจาก The Hindu)- ในการประชุมสมาคมโรคอัลไซเมอร์ที่กรุงอัมสเตอร์ดัม ประเทศเนเธอร์แลนด์ ผู้เชี่ยวชาญด้านโรคอัลไซเมอร์ได้เสนอมาตราส่วนการวินิจฉัยใหม่ 7 จุด ซึ่งรวมเอาความก้าวหน้าในการทดสอบโปรตีนที่เกี่ยวข้องกับโรคอัลไซเมอร์ที่สำคัญ และมีเป้าหมายเพื่ออำนวยความสะดวกในกลยุทธ์การรักษาเฉพาะบุคคลมากขึ้น  (รอยเตอร์ส)
ธุรกิจและเศรษฐกิจ- วลาดีมีร์ ปูติน ประธานาธิบดีรัสเซีย อนุญาตให้รัฐเข้าครอบครองธุรกิจการเกษตรของฝรั่งเศสอย่าง Danone และบริษัทผู้ผลิตเบียร์ Baltika ของบริษัทคาร์ลสเบิร์กชั่วคราว ซึ่งเป็นส่วนหนึ่งของการตอบโต้ที่กว้างขวางต่อบริษัทเอกชนหลายแห่ง รวมถึงบริษัททั้งสองแห่งนี้ที่ลดการดำเนินธุรกิจในรัสเซีย ท่ามกลางสงครามที่กำลังดำเนินอยู่ในยูเครน  (อาช็องซ์ฟร็องซ์เปร็ส ผ่านการรายงานจาก เซาท์ไชนามอร์นิงโพสต์)
}
แม่แบบ:เหตุการณ์ปัจจุบัน/2566 กรกฎาคม 17

ความขัดแย้งและการโจมตีทางอาวุธ- การรุกรานยูเครนโดยรัสเซีย พ.ศ. 2565
** เหตุระเบิดสะพานไครเมีย พ.ศ. 2566
*** มีสามีภรรยาคู่หนึ่งเสียชีวิตและลูกสาวได้รับบาดเจ็บระหว่างเหตุระเบิดที่สะพานไครเมีย  (รอยเตอร์ส)  (เดอะการ์เดียน)
** ข้อตกลงอนุญาตให้ส่งออกธัญพืชอย่างปลอดภัยจากท่าเรือของยูเครน ซึ่งมีผลบังคับใช้ตั้งแต่เดือนกรกฎาคม พ.ศ. 2565 สิ้นสุดลงหลังจากรัสเซียปฏิเสธที่จะต่ออายุข้อตกลงดังกล่าว  (รอยเตอร์ส)
การเมืองและการเลือกตั้ง- Tan Chuan-Jin ประธานรัฐสภาสิงคโปร์ และ Cheng Li Hui โฆษกรัฐสภาสิงคโปร์ ลาออกจากรัฐสภาสิงคโปร์และพรรคกิจประชาชนซึ่งเป็นพรรครัฐบาล หลังยอมรับว่ามีความสัมพันธ์นอกสมรส  (ซีเอ็นเอ)
ความสัมพันธ์ระหว่างประเทศ- อิสราเอลยอมรับอำนาจอธิปไตยของโมร็อกโกเหนือเวสเทิร์นสะฮารา  (The Jerusalem Post)
}
แม่แบบ:เหตุการณ์ปัจจุบัน/2566 กรกฎาคม 18

ความสัมพันธ์ระหว่างประเทศ- ทหารสหรัฐที่ถูกลงโทษทางวินัยได้หลบหนีข้ามพรมแดนระหว่างเกาหลีไปยังเกาหลีเหนือ และเชื่อว่าอยู่ในการควบคุมตัวของเกาหลีเหนือ  (รอยเตอร์ส)- เรือ ยูเอสเอส เคนทักกี ถูกนำไปประจำการที่เมืองปูซาน เกาหลีใต้ ซึ่งนับเป็นครั้งแรกที่มีการส่งเรือดำน้ำที่สามารถติดขีปนาวุธได้มายังภูมิภาคนี้นับตั้งแต่ พ.ศ. 2524  (Navy Times)
ธุรกิจและเศรษฐกิจ- บองบอง มาร์กอส ประธานาธิบดีฟิลิปปินส์ ลงนามในกฎหมายกองทุนการลงทุนมหารลิกา ซึ่งเป็นกองทุนความมั่งคั่งแห่งชาติของประเทศ ท่ามกลางคำเตือนและการคัดค้านจากภาคส่วนต่าง ๆ  (บลูมเบิร์ก)- คณะกรรมการการแข่งขันของสเปนสั่งปรับบริษัทเทคโนโลยีของอเมริกาอย่างแอมะซอน และแอปเปิล เป็นเงิน 194 ล้านยูโร (218 ล้านดอลลาร์สหรัฐ) เนื่องจากถูกกล่าวหาว่ายินยอมที่จะจำกัดการแข่งขันโดยให้ผลิตภัณฑ์ของแอปเปิลขายโดยตรงผ่านแพลตฟอร์มของแอมะซอนและจำกัดโอกาสสำหรับผู้ค้าปลีกบุคคลที่สาม  (เอพี)- ผู้ว่าการธนาคารแห่งประเทศญี่ปุ่นกล่าวว่านโยบายการเงินแบบหลวม ๆ ของธนาคารจะยังคงดำเนินต่อไป และเนื่องจาก "สมมติฐานของเรา... ไม่เปลี่ยนแปลง การบรรยายโดยรวมของเราเกี่ยวกับนโยบายการเงินยังคงไม่เปลี่ยนแปลง"  (รอยเตอร์ส) 
กฎหมายและอาชญากรรม- ศาลอุทธรณ์ของศาลอาญาระหว่างประเทศปฏิเสธคำอุทธรณ์ของรัฐบาลฟิลิปปินส์ที่ต่อต้านการกลับมาสอบสวนสงครามยาเสพติดภายใต้การนำของอดีตประธานาธิบดีโรดรีโก ดูแตร์เต  (ซีเอ็นเอ็น)
กีฬา- กีฬาเครือจักรภพ
** รัฐวิกตอเรียของออสเตรเลียถอนตัวจากการเป็นเจ้าภาพจัดการแข่งขันกีฬาเครือจักรภพ 2026 เนื่องจากค่าใช้จ่ายที่เพิ่มขึ้นเมื่อเทียบกับการประมาณการในขั้นต้น  (อาช็องซ์ฟร็องซ์เปร็ส ผ่านการรายงานจาก Philippine Daily Inquirer)
}
แม่แบบ:เหตุการณ์ปัจจุบัน/2566 กรกฎาคม 19

การเมืองและการเลือกตั้ง- ผลพวงหลังการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
** ศาลรัฐธรรมนูญสั่งระงับสถานะสมาชิกสภาผู้แทนราษฎรของพิธา ลิ้มเจริญรัตน์ หัวหน้าพรรคก้าวไกล หลังกล่าวหาว่าเขาละเมิดกฎหมายเลือกตั้ง เนื่องจากถูกกล่าวหาว่าถือหุ้นในบริษัทสื่อ  (CNN)
ความสัมพันธ์ระหว่างประเทศ- แอฟริกาใต้ยืนยันว่าวลาดีมีร์ ปูติน ประธานาธิบดีรัสเซีย ซึ่งถูกหมายจับจากศาลอาญาระหว่างประเทศ จะเข้าร่วมการประชุมสุดยอดกลุ่มบริกส์ ที่กำลังจะมีขึ้นที่เมืองโจฮันเนสเบิร์กทางไกล แทนที่จะเข้าร่วมด้วยตนเอง  (AFP via The Manila Times)
ธุรกิจและเศรษฐกิจ- ผู้เล่นลอตเตอรี่พาวเวอร์บอลจากรัฐแคลิฟอร์เนีย สหรัฐ กลายเป็นคนที่สามที่ถูกรางวัลมูลค่าพันล้านดอลลาร์ โดยสลากที่ซื้อในลอสแองเจลิสสามารถคว้าแจ็กพอต 1 พันล้านดอลลาร์  (AFP via The Daily Star)
}
แม่แบบ:เหตุการณ์ปัจจุบัน/2566 กรกฎาคม 20

กฎหมายและอาชญากรรม- มีผู้เสียชีวิต 3 คน รวมทั้งมือปืน และอีก 6 คนได้รับบาดเจ็บจากเหตุกราดยิงที่ไซต์ก่อสร้างแห่งหนึ่งในย่านธุรกิจใจกลางเมืองโอกแลนด์ ประเทศนิวซีแลนด์  (Reuters)
ความสัมพันธ์ระหว่างประเทศ- สหภาพยุโรปกำหนดบทลงโทษผู้อำนวยการเรือนจำรัสเซียที่คุมขังอะเลกเซย์ นาวัลนืย ผู้นำฝ่ายค้าน  (AFP via The Guardian)
ธุรกิจและเศรษฐกิจ- ธนาคารกลางตุรกีปรับขึ้นอัตราดอกเบี้ยหลักจาก 15% เป็น 17.5% เพื่อควบคุมอัตราเงินเฟ้อที่เพิ่มขึ้น หลังจากที่อัตราดอกเบี้ยหลักเพิ่มขึ้นเกือบสองเท่าเมื่อเดือนที่แล้ว  (CNBC)
กีฬา- ฟุตบอลโลกหญิง 2023
** ฟุตบอลโลกหญิงครั้งที่ 9 เปิดฉากขึ้นที่นิวซีแลนด์ โดยเจ้าภาพร่วมเอาชนะนอร์เวย์ 1 ประตูต่อ 0 ในนัดเปิดสนามที่เอเดนพาร์คในโอกแลนด์ มีการสงบนึ่งหนึ่งนาทีก่อนการแข่งขันสำหรับเหยื่อจากเหตุกราดยิงที่เกิดขึ้นเมื่อหลายชั่วโมงก่อนหน้านี้  (AP)
}
แม่แบบ:เหตุการณ์ปัจจุบัน/2566 กรกฎาคม 21

สุขภาพและสิ่งแวดล้อม- รัฐบาลแกมเบียระบุว่ายาแก้ไอจากอินเดียนำเข้าเป็นสาเหตุที่ทำให้เด็กอย่างน้อย 70 คนเสียชีวิตจากภาวะไตวาย ซึ่งนำไปสู่การเปลี่ยนแปลงด้านกฎระเบียบและอาจดำเนินการทางกฎหมายกับผู้ผลิต Maiden Pharmaceuticals องค์การอนามัยโลกยืนยันสารป้องกันการแข็งตัวของน้ำเชื่อมที่อันตรายถึงชีวิต  (AFP via Al Arabiya)
ธุรกิจและเศรษฐกิจ- ตลาดสดในเมืองโทโมฮอน จังหวัดสุลาเวสีเหนือ ประเทศอินโดนีเซีย กลายเป็นตลาดแห่งแรกของประเทศที่ยุติการค้าเนื้อแมวและเนื้อสุนัข หลังจากการรณรงค์อย่างยาวนานโดยนักเคลื่อนไหวในท้องถิ่นและบุคคลสำคัญระดับโลก ซึ่งได้รับการสนับสนุนจาก Humane Society International  (AP via Los Angeles Times)
}
แม่แบบ:เหตุการณ์ปัจจุบัน/2566 กรกฎาคม 22

สุขภาพและสิ่งแวดล้อม- การระบาดทั่วของโควิด-19
** บองบอง มาร์กอส ประธานาธิบดีฟิลิปปินส์ยุติการประกาศให้โควิด 19 เป็นภาวะฉุกเฉินด้านสาธารณสุขในประเทศอย่างเป็นทางการ  (Khaleej Times)
ศิลปะและวัฒนธรรม- กระทรวงดิจิทัลและการสื่อสารมาเลเซียยกเลิกเทศกาลดนตรีในอำเภอเซอปัง รัฐเซอลาโงร์ หลังจากแมตตี ฮีลีย์ นักร้องนำวงเดอะไนน์ทีนเซเวนตีไฟฟ์ของอังกฤษ วิพากษ์วิจารณ์กฎหมายต่อต้านกลุ่มบุคคลที่มีความหลากหลายทางเพศของประเทศอย่างเปิดเผยและจูบเพื่อนร่วมวงบนเวที  (AFP via ABS-CBN News)
}
แม่แบบ:เหตุการณ์ปัจจุบัน/2566 กรกฎาคม 23

การเมืองและการเลือกตั้ง- การเลือกตั้งทั่วไปในกัมพูชา พ.ศ. 2566
** พรรคประชาชนกัมพูชาซึ่งนำโดยฮุน เซน อ้างชัยชนะอย่างถล่มทลายในการเลือกตั้งครั้งนี้ โดยได้ที่นั่ง 120 ที่นั่งจากทั้งหมด 125 ที่นั่งตามผลการเลือกตั้งอย่างไม่เป็นทางการ แม้จะถูกวิจารณ์ว่าปราบปรามฝ่ายค้านก็ตาม  (AP)- พรรคประชาชนสเปนของอัลเบร์โต นุญเญซ เฟย์โฆโอ ชนะการเลือกตั้ง แต่ขาดเสียงข้างมากอย่างชัดเจน ในขณะที่พรรค Socialist Workers' ของเปโดร ซันเชซ นายกรัฐมนตรีได้ที่นั่งร่วมกับพันธมิตรเพิ่มขึ้นเล็กน้อยแม้จะจบอันดับสอง ส่งผลให้เกิดภาวะรัฐสภาแขวน  (AP)
ธุรกิจและเศรษฐกิจ- ข้อตกลงในการขายผลประโยชน์ที่มีอำนาจควบคุมใน Phoenix Group บริษัทการเงินของอิสราเอลให้กับกลุ่มกิจการร่วมค้าที่นำโดยบริษัทโฮลดิ้งในรัฐอาบูดาบีประสบผลสำเร็จ  (Reuters)
}
แม่แบบ:เหตุการณ์ปัจจุบัน/2566 กรกฎาคม 24

ความสัมพันธ์ระหว่างประเทศ- สหรัฐประกาศคว่ำบาตรเจ้าหน้าที่อาวุโสชาวมาลี 3 คน รวมทั้งซาดิโอ กามารา รัฐมนตรีว่าการกระทรวงกลาโหมของประเทศ เนื่องจากถูกกล่าวหาว่า "ช่วยอำนวยความสะดวก" การปรากฏตัวของกลุ่มวากเนอร์ กองกำลังกึ่งทหารของรัสเซียในประเทศ  (Al Jazeera)
ธุรกิจและเศรษฐกิจ- GAC Toyota บริษัทลูกของโตโยต้า ประกาศปลดพนักงาน 1,000 ตำแหน่งจากจีน  (Nikkei Asia)
วิทยาศาสตร์และเทคโนโลยี- นาซาประกาศว่ากล้องโทรทรรศน์อวกาศเจมส์ เวบบ์ค้นพบไอน้ำรอบ ๆ ดาว PDS 70  (Forbes)
}
แม่แบบ:เหตุการณ์ปัจจุบัน/2566 กรกฎาคม 25

การเมืองและการเลือกตั้ง- การเลือกตั้งประธานาธิบดีสหรัฐ พ.ศ. 2567
** ทีมหาเสียงชิงตำแหน่งประธานาธิบดีของรอน ดิซานดิส ผู้ว่าการรัฐฟลอริดา ไล่เนท ฮอชแมน อดีตนักเขียนนิตยสาร National Review ออก ฐานโพสต์วิดีโอที่มีเนื้อหาต่อต้านกลุ่มบุคคลที่มีความหลากหลายทางเพศและนีโอนาซี  (The Guardian)
กีฬา- ฟุตบอลโลกหญิง 2023
** เคซีย์ ไพร เข้าร่วมเป็นส่วนหนึ่งของทีมฟุตบอลเกาหลีใต้ในการแข่งขันกับโคลอมเบีย และกลายเป็นผู้เล่นอายุน้อยที่สุดที่ปรากฏตัวในฟุตบอลโลกหญิง ด้วยวัย 16 ปี  (NPR)
** ฟิลิปปินส์ชนะนัดแรกและทำประตูแรกในทัวร์นาเมนต์ฟุตบอลโลกหญิง หลังจากเอาชนะนิวซีแลนด์เจ้าภาพร่วม 1 ประตูต่อ 0  (CNN)
** บรรษัทแพร่ภาพกระจายเสียงอังกฤษ ขอโทษ จากกรณีที่ถาม Ghizlane Chebbak กัปตันทีมโมร็อกโกว่ามีกี่คนในทีมที่เป็นเลสเบี้ยน  (The Independent)
}
แม่แบบ:เหตุการณ์ปัจจุบัน/2566 กรกฎาคม 26

ความขัดแย้งและการโจมตีทางอาวุธ- รัฐประหารในประเทศไนเจอร์ พ.ศ. 2566
** ทหารจากหน่วยอารักขาประธานาธิบดีไนเจอร์กักตัวประธานาธิบดีมุฮัมมัด บาซูม ภายในทำเนียบประธานาธิบดีในกรุงนีอาเม ทางเข้ากระทรวงถูกปิดกั้นเช่นกัน  (Al Jazeera)
** ทหารประกาศทางสถานีโทรทัศน์ของรัฐว่า ประธานาธิบดีมุฮัมมัด บาซูม ถูกปลดออกจากอำนาจแล้ว มีการปิดพรมแดนของประเทศและประกาศเคอร์ฟิวทั่วประเทศ  (The Examiner)  (The Guardian)
การเมืองและการเลือกตั้ง- ผลพวงหลังการเลือกตั้งทั่วไปในกัมพูชา พ.ศ. 2566
** ฮุน เซน นายกรัฐมนตรีกัมพูชา ประกาศลาออกหลังจากอยู่ในอำนาจมาสี่ทศวรรษ โดยมีฮุน มาแณต บุตรชายขึ้นรับตำแหน่งแทน  (CNA)
ความสัมพันธ์ระหว่างประเทศ- มอลโดวาออกคำสั่งขับนักการทูตรัสเซีย 22 คนภายในวันที่ 15 สิงหาคม หลายวันก่อนหน้านี้ การสืบสวนของนักข่าวกล่าวหาว่ารัสเซียติดตั้งจานดาวเทียมและเสาอากาศไว้บนดาดฟ้าของสถานทูตซึ่งสามารถใช้ในการสอดแนมได้  (AP)  (RFE/RL)
ศิลปะและวัฒนธรรม- อียิปต์ยกเลิกคอนเสิร์ตที่กำลังจะมีขึ้นของแทรวิส สก็อตต์ แร็ปเปอร์ชาวอเมริกันที่ปิรามิดแห่งกีซา เนื่องจากมีข้อกล่าวหาว่าสกอตต์ส่งเสริมฟรีเมสัน  (Rolling Stone)  (Al Arabiya)
วิทยาศาสตร์และเทคโนโลยี- คณะกรรมาธิการการกำกับดูแลและความรับผิดชอบของสภาผู้แทนราษฎรสหรัฐจัดการพิจารณาคดีในรัฐสภาเกี่ยวกับวัตถุบินไม่สามารถระบุได้ ท่ามกลางคำกล่าวอ้างจาก David Grusch อดีตเจ้าหน้าที่ข่าวกรองว่ากองทัพสหรัฐกำลังดำเนินโครงการลับในการเรียกคืนยาน "ที่ไม่ใช่มนุษย์" ที่ตก  (The Guardian)
}
แม่แบบ:เหตุการณ์ปัจจุบัน/2566 กรกฎาคม 27

ความขัดแย้งและการโจมตีทางอาวุธ- การรุกรานยูเครนโดยรัสเซีย
** มีรายงานว่ากองทัพยูเครนยึดหมู่บ้าน Staromaiorske ในแคว้นดอแนตสก์ กลับคืนมาได้  (CNN International)- รัฐประหารในประเทศไนเจอร์ พ.ศ. 2566
** ผู้สนับสนุนการรัฐประหารโดยกองทัพต่อประธานาธิบดีมุฮัมมัด บาซูม จุดไฟเผาสำนักงานใหญ่ของพรรคไนจีเรียเพื่อประชาธิปไตยและสังคมนิยมในกรุงนีอาเม ประเทศไนเจอร์  (BBC News)
สุขภาพและสิ่งแวดล้อม- ภาวะโลกร้อน
** อังตอนียู กูแตรึช เลขาธิการสหประชาชาติประกาศว่าโลกได้เข้าสู่ "ภาวะโลกเดือด" เนื่องจากนักวิทยาศาสตร์ยืนยันว่าคลื่นความร้อนในปีนี้เป็นคลื่นความร้อนที่ร้อนที่สุดในประวัติศาสตร์ที่บันทึกไว้  (The Guardian)
ความสัมพันธ์ระหว่างประเทศ- คิม จ็อง-อึน ผู้นำสูงสุดเกาหลีเหนือ, เซียร์เกย์ ชอยกู รัฐมนตรีว่าการกระทรวงกลาโหมรัสเซีย และคณะผู้แทนจีนพบกันที่กรุงเปียงยางเพื่อฉลองครบรอบ 70 ปีการยุติสงครามระหว่างสงครามเกาหลี คิมและชอยกูยังเข้าร่วมนิทรรศการขีปนาวุธของเกาหลีเหนือ ซึ่งถูกห้ามโดยมติของสหประชาชาติหลายฉบับที่รับรองโดยจีนและรัสเซีย  (Reuters)
กีฬา- รัฐบาลอินเดียถอนทีมวูซูของอินเดียออกจากการแข่งขันกีฬามหาวิทยาลัยโลกฤดูร้อนในเมืองเฉิงตู ประเทศจีน เพื่อประท้วงการออกวีซ่าจีนให้กับนักกีฬา 3 คนที่มาจากรัฐอรุณาจัลประเทศ เนื่องจากการออกวีซ่าดังกล่าวถูกมองว่าเป็นความพยายามของจีนที่จะอ้างสิทธิเหนือดินแดนเหนือรัฐ  (India Today)
}
แม่แบบ:เหตุการณ์ปัจจุบัน/2566 กรกฎาคม 28

ความขัดแย้งและการโจมตีทางอาวุธ- รัฐประหารในประเทศไนเจอร์ พ.ศ. 2566
** นายพลอาบดูราอามาน ชียานี แห่งกองทัพไนเจอร์ประกาศตัวเป็นประธานาธิบดีคนใหม่ของไนเจอร์หลังการรัฐประหารเมื่อวันพุธที่ผ่านมา  (BBC News)
** สหประชาชาติระงับความช่วยเหลือด้านมนุษยธรรมแก่ไนเจอร์เพื่อตอบโต้การรัฐประหาร  (AA via TRT World)
ธุรกิจและเศรษฐกิจ- ฟอร์ดประกาศเรียกคืนรถปิกอัพเอฟ-150 จำนวนกว่า 870,000 คัน เนื่องจากกังวลเกี่ยวกับระบบเบรกจอดรถที่อาจทำงานผิดปกติ  (CBS News)
}
แม่แบบ:เหตุการณ์ปัจจุบัน/2566 กรกฎาคม 29

ภัยพิบัติและอุบัติเหตุ- เหตุพลุระเบิดที่สุไหงโก-ลก พ.ศ. 2566
** เกิดเหตุระเบิดที่โกดังดอกไม้ไฟในอำเภอสุไหงโก-ลก จังหวัดนราธิวาส ส่งผลให้มีผู้เสียชีวิตอย่างน้อย 12 คนและบาดเจ็บอีกกว่า 115 คน  (Al Jazeera)
กฎหมายและอาชญากรรม- ตำรวจโคลอมเบียจับกุมลูกชายของประธานาธิบดีกุสตาโว เปโตร และอดีตภรรยาในข้อหาฟอกเงินและตกแต่งบัญชีอย่างผิดกฎหมาย ซึ่งเกี่ยวข้องกับการกล่าวหาว่ารับเงินจากผู้ค้ายาเสพติดระหว่างการหาเสียงชิงตำแหน่งประธานาธิบดีใน พ.ศ. 2565 ของเปโตร  (AFP via France 24)- ตำรวจอินโดนีเซียประกาศการจับกุมเจ้าหน้าที่ตรวจคนเข้าเมือง 3 คนในบาหลีที่เชื่อมโยงกับเครือข่ายค้าอวัยวะผิดกฎหมาย โดยกล่าวหาว่าค้ามนุษย์ 122 รายไปยังกัมพูชาเพื่อตัดไตและขายไต โดยทำรายได้ประมาณ 24,400 ล้านรูปียะฮ์ (1.58 ล้านดอลลาร์สหรัฐ) ตั้งแต่ พ.ศ. 2562  (AFP via CNA)
}
แม่แบบ:เหตุการณ์ปัจจุบัน/2566 กรกฎาคม 30

ความขัดแย้งและการโจมตีทางอาวุธ- การรุกรานยูเครนโดยรัสเซีย
** ทางการรัสเซียกล่าวว่าได้ทำลายโดรนของยูเครน 3 ลำเหนือกรุงมอสโก ซึ่งทำให้มีผู้ได้รับบาดเจ็บ 1 คน ทำให้เจ้าหน้าที่ต้องปิดการจราจรในท่าอากาศยานนานาชาติวนูโคโว  (AFP via The Guardian)
การเมืองและการเลือกตั้ง- รัฐประหารในประเทศไนเจอร์ พ.ศ. 2566
** ผู้ประท้วงที่สนับสนุนอาบดูราอามาน ชียานี หลายพันคนประท้วงหน้าสถานทูตฝรั่งเศสในกรุงนีอาเม โดยจุดไฟเผาประตูและทำให้ป้ายเสียหาย  (AFP via Al Arabiya)- การประท้วงต่อต้านการรุกรานยูเครนของรัสเซีย
** นักเคลื่อนไหวต่อต้านสงครามประท้วงในกรุงเบลเกรด ประเทศเซอร์เบีย หลังจากนักเคลื่อนไหวต่อต้านสงครามและต่อต้านปูตินที่มีชื่อเสียง 2 คนประสบปัญหาในการพยายามเข้าประเทศ  (AP)
ความสัมพันธ์ระหว่างประเทศ- รัฐประหารในประเทศไนเจอร์ พ.ศ. 2566
** ประชาคมเศรษฐกิจของรัฐแอฟริกาตะวันตกประกาศเขตห้ามบินเหนือประเทศไนเจอร์  (Channels TV)
** ประชาคมเศรษฐกิจของรัฐแอฟริกาตะวันตกขู่ว่าจะ "ใช้ทุกมาตรการที่จำเป็น" รวมถึงการใช้กำลัง เพื่อคืนสถานะให้กับรัฐบาลไนเจอร์ หากประธานาธิบดีมุฮัมมัด บาซูมที่ถูกขับออกไม่ได้รับการปล่อยตัวและคืนสถานะภายในหนึ่งสัปดาห์  (AFP via France 24)
** ระบอบการปกครองของรัฐบาลทหารเตือนให้ระวังการแทรกแซงของต่างชาติในประเทศ โดยกล่าวว่า "เราต้องการเตือนประชาคมเศรษฐกิจของรัฐแอฟริกาตะวันตกหรือนักผจญภัยรายอื่น ๆ อีกครั้งถึงความมุ่งมั่นอย่างแน่วแน่ที่จะปกป้องมาตุภูมิของเรา"  (Reuters)
** ประธานาธิบดี Mahamat Déby ของชาด เยือนกรุงนีอาเม เพื่อพบกับเจ้าหน้าที่รัฐบาลไนเจอร์เพื่อแก้ไขปัญหาวิกฤต  (AFP via The Peninsula)- เจ้าหน้าที่ยูเครนประกาศว่าการประชุมสุดยอดเพื่อสันติภาพซึ่งมุ่งเป้าไปที่การจัดการกับการรุกรานจะเกิดขึ้นที่เมืองญิดดะฮ์ ประเทศซาอุดีอาระเบียในต้นเดือนสิงหาคม โดยมีผู้แทนจาก 30 ประเทศเข้าร่วม  (AP)
ศิลปะและวัฒนธรรม- นักวิจัยของรัฐบาลสเปนระบุนักรบต่างชาติที่หายไป 357 คนจากสงครามกลางเมืองสเปน โดยเฉพาะจากกองพลน้อยนานาชาติ โดยส่วนใหญ่เป็นนักรบจากเยอรมนี ออสเตรีย และเนเธอร์แลนด์  (AP)
กีฬา- ฟุตบอลโลกหญิง 2023
** นูฮาอิลา เบนซินา กองหลังชาวโมร็อกโกกลายเป็นนักฟุตบอลคนแรกที่เข้าร่วมการแข่งขันระดับนานาชาติในระดับอาวุโสขณะสวมฮิญาบ หลังการคว่ำบาตรของสหพันธ์ฟุตบอลนานาชาติเมื่อ พ.ศ. 2557  (AP)
}
แม่แบบ:เหตุการณ์ปัจจุบัน/2566 กรกฎาคม 31

กฎหมายและอาชญากรรม- การโจมตีโตเกียว เดือนตุลาคม พ.ศ. 2564
** ศาลแขวงโตเกียวตัดสินจำคุกเคียวตะ ฮัตโตริเป็นเวลา 23 ปีในข้อหาพยายามฆ่าและวางเพลิงบนรถไฟในเมืองโชฟุ กรุงโตเกียว ประเทศญี่ปุ่น ในเดือนตุลาคม พ.ศ. 2564  (AP)- รักษาการประธานาธิบดีพม่า ประกาศว่าสภากลาโหมและความมั่นคงแห่งชาติจะขยายเวลาสถานการณ์ฉุกเฉินของประเทศออกไปอีก 6 เดือน ซึ่งมีแนวโน้มว่าจะเลื่อนการเลือกตั้งทั่วไปซึ่งก่อนหน้านี้ให้คำมั่นว่าจะจัดขึ้นในเดือนสิงหาคม โดยกล่าวว่าสถานการณ์ของประเทศ “ยังไม่กลับสู่สภาวะปกติ”  (AFP via The Manila Times)
ศิลปะและวัฒนธรรม- ยูเนสโกแนะนำให้รวมเมืองเวนิส ประเทศอิตาลี ซึ่งเป็นแหล่งมรดกโลก ไว้ในรายชื่อแหล่งมรดกโลกที่กำลังตกอยู่ในภาวะอันตรายเนื่องจากการท่องเที่ยวมากเกินไปและอุทกภัย  (CNN)
}
หมวดหมู่:จักรพรรดินีพันปีหลวงแห่งวุยก๊ก

หมวดหมู่:จักรพรรดินีแห่งวุยก๊ก
หมวดหมู่:จักรพรรดินีพันปีหลวงชาวจีน
หมวดหมู่:จักรพรรดินีในยุคสามก๊ก

หมวดหมู่:ราชนิกูลในยุคสามก๊ก
หมวดหมู่:จักรพรรดินีจีน
หมวดหมู่:ผู้หญิงจีนในคริสต์ศตวรรษที่ 3
ซอ โช-ว็อน

ซอ โซ-ว็อน (서초원; เกิด 6 กันยายน 1995) เป็นนักแสดงและนางแบบชาวเกาหลีใต้ เธอเป็นที่รู้จักกันเป็นอย่างดีจากบทสมทบในละคร เธอได้ปรากฏตัวในซีรีส์ชุดโรงเรียนเรื่อง ชีวิตใหม่ หัวใจไม่ลืมรัก ในบท โช-ว็อน

**อ้างอิง**
หมวดหมู่:นักแสดงหญิงชาวเกาหลีใต้
หมวดหมู่:นักแสดงหญิงชาวเกาหลีใต้ในศตวรรษที่ 21
หมวดหมู่:นักแสดงละครโทรทัศน์หญิงชาวเกาหลีใต้
หมวดหมู่:นักแบบเกาหลีใต้
วิกิพีเดีย:ปัญญาประดิษฐ์

ปัญญาประดิษฐ์ได้รับการนำมาใช้ในโครงการวิกิพีเดียและวิกิมีเดียจำนวนหนึ่ง สิ่งนี้อาจเกี่ยวข้องโดยตรงกับการสร้างเนื้อหาข้อความ หรือในบทบาทการสนับสนุนที่เกี่ยวข้องกับการประเมินคุณภาพของบทความ, การเพิ่มข้อมูลอภิพันธุ์ หรือการสร้างรูปภาพ เช่นเดียวกับเนื้อหาที่สร้างโดยคอมพิวเตอร์ ต้องใช้ความระมัดระวังเมื่อใช้งานปัญญาประดิษฐ์ในปริมาณมาก หรือในการนำไปใช้เมื่อชุมชนมีมติเป็นเอกฉันท์ให้ใช้ความระมัดระวังมากขึ้น
เมื่อสำรวจเทคนิคและระบบปัญญาประดิษฐ์ ฉันทามติของชุมชนจะชอบการตัดสินใจของมนุษย์มากกว่าผลลัพธ์ที่สร้างโดยเครื่องจักร จนกว่าจะเข้าใจความหมายที่ดีขึ้น

**การใช้ประโยชน์**
ความพยายามเกี่ยวกับปัญญาประดิษฐ์ในวิกิพีเดียรวมถึงแต่ไม่จำกัดเพียง:

**การให้คะแนนการแก้ไข**
บริการประเมินการแก้ไขวัตถุประสงค์ (ORES) เริ่มต้นใน ค.ศ. 2015 ในฐานะโครงการของมูลนิธิวิกิมีเดีย และให้คะแนนการแก้ไขเทียบกับโมเดลการเรียนรู้ของเครื่องที่ได้รับการฝึกเพื่อรายงานคุณภาพของบทความหรือการก่อกวน สิ่งนี้ใช้ในเครื่องมือต่าง ๆ เช่น ClueBot NG เพื่อช่วยย้อนกลับการก่อกวนทันที หรือในเครื่องมือประเมินผล เช่น แดชบอร์ดโปรแกรมและกิจกรรมเพื่อวัดผลลัพธ์ของงานในห้องเรียน, อีดิทอะธอน หรือแคมเปญการแก้ไขที่ได้จัดตั้ง

**การแปลข้อความ**
สามารถดูคำแนะนำได้ที่วิธีใช้:การแปล#ข้อกำหนดนโยบายของวิกิพีเดียภาษาอังกฤษ ซึ่งมีเครื่องมือแปลเนื้อหาที่ใช้ในโครงการวิกิมีเดียซึ่งสามารถใช้ผลลัพธ์ของการแปลด้วยคอมพิวเตอร์จากบทความวิกิพีเดียหนึ่งไปยังอีกบทความหนึ่ง โดยใช้บริการต่าง ๆ เช่น กูเกิล แปลภาษา อย่างไรก็ตาม ในวิกิพีเดียภาษาอังกฤษ ระบุว่า "การแปลด้วยคอมพิวเตอร์ถูกปิดใช้งานสำหรับผู้ใช้ทั้งหมด และเครื่องมือนี้จำกัดเฉพาะผู้แก้ไขที่ได้รับการยืนยันเพิ่มเติม" ด้วยเหตุนี้ เครื่องมือดังกล่าวจึงรองรับเฉพาะการแปลด้วยตนเองในวิกิพีเดียภาษาอังกฤษ แม้ว่าผู้ใช้บางรายจะใช้การแปลเป็นภาษาอังกฤษอย่างง่ายเป็นวิธีแก้ปัญหาชั่วคราว ซึ่งในส่วนที่เกี่ยวข้อง มีส่วนของหน้าวิธีใช้:การแปล ที่มีคำแนะนำกว้าง ๆ ว่า "หลีกเลี่ยงการแปลด้วยคอมพิวเตอร์" อย่างไรก็ตาม คำแนะนำนี้ได้รับการแก้ไขครั้งล่าสุดใน ค.ศ. 2016 และความทันสมัยของการแปลด้วยคอมพิวเตอร์ได้ก้าวหน้าไปอย่างมากตั้งแต่นั้นมา ที่สมควรแก่การพิจารณาคำแนะนำนั้นอีกครั้ง
ป้อมฮูเล

คูรอบป้อมฮูเล
ป้อมฮูเล เป็นที่มั่นในนูกูนูกูบนเกาะโตงาตาปูในประเทศตองงา ป้อมนี้เป็นสถานที่ที่เกิดการสังหารหมู่ผู้คนทั้งหมดร่วมสามร้อยคนในช่วงสงครามศาสนาเมื่อเดือนมกราคม ค.ศ. 1837
ตูอิวากาโน ผู้ปกครองนูกูนูกูเป็นผู้ครอบครองป้อม ได้เข้ารีตนับถือคริสต์ศาสนา  เขาถูกหัวหน้าระดับรองขับไล่ออกไป เขาไปร้องขอความช่วยเหลือจากอาเลอาโมตูอาและเตาฟาอาเฮา ในวันที่ 25 มกราคม ค.ศ. 1837 เตาฟาอาเฮาได้ล้อมป้อม และเมื่อคำเชิญให้ยอมจำนนถูกปฏิเสธ พวกเขาก็บุกเข้าไปสังหารหมู่ผู้ที่อยู่อาศัย ซึ่งในมุมมองของมิชชันนารีมองว่าเป็นการพิพากษาจากสวรรค์ต่อคนนอกรีต

**อ้างอิง**
หมวดหมู่:ประวัติศาสตร์ตองงา
หมวดหมู่:โตงาตาปู
อี ท็อก-ฮวา

อี ท็อก-ฮวา (이덕화; เกิด 8 พฤษภาคม 1952) เป็นนักแสดงอาวุโสชาวเกาหลีใต้

**อาชีพ**
อี ท็อก-ฮวา เรียนเอกการละครและภาพยนตร์ที่มหาวิทยาลัยทงกุก และเปิดตัวการแสดงของเขาในปี 1972 เขาและ อี เย-ชุน พ่อของเขาซึ่งเป็นดาราภาพยนตร์ชื่อดัง แสดงร่วมกันในภาพยนตร์สยองขวัญเรื่อง The Man With Two Faces ในปี 1975
ในปี 1976 อีและนักแสดงสาว 임예진 แสดงร่วมกันในภาพยนตร์ 2 เรื่องคือ Never Forget Me และ I Am Really Sorry ภาพยนตร์ทั้งสองเรื่องอยู่ในซีรีส์ "Really Really" ที่เกี่ยวข้องกับแรงบันดาลใจของวัยรุ่นและความโรแมนติก เป็นภาพยนตร์ที่ทำรายได้อย่างมากในบ็อกซ์ออฟฟิศและได้รับความนิยมอย่างมากในหมู่นักเรียนมัธยมปลายในยุคนั้น ก่อนหน้านี้ อีเคยแสดงประกบกับอิมในเรื่อง Red Shoes (1975) และแสดงคู่กันต่อต่อใน Blue Classroom (1976), I've Never Felt Like This Before (1976), Angry Apple (1977), When We Grow Up... (1977), The First Snow (1977), The Hey Days of Youth 77 (1979) และ Love's Scribble (1988)
อีได้รับการยอมรับในฝีมือการแสดงจากภาพยนตร์เรื่องต่อ ๆ มาของเขา โดยเฉพาะอย่างยิ่งรางวัลนักแสดงนำชายยอดเยี่ยมถึง 3 ตัวจากงาน Grand Bell Awards จากภาพยนตร์เรื่อง "Lost Love" (หรือ "In the Name of Memory", 1989), "Fly High Run Far" (1991), และ "I Will Survive" (1993) นอกจากนี้ อียังสร้างประวัติศาสตร์เป็นนักแสดงเกาหลีคนแรกที่ได้รับรางวัลจากเทศกาลภาพยนตร์นานาชาติ เมื่อปี 1993 โดยคว้ารางวัลนักแสดงนำชายยอดเยี่ยม จากภาพยนตร์เรื่อง 'I Will Survive' ในงานเทศกาลภาพยนตร์นานาชาติมอสโก
สำหรับจอแก้ว อีได้รับรางวัลแดซังอันทรงเกียรติ (หรือ "รางวัลใหญ่") สำหรับละครร่วมสมัยเรื่อง Love and Ambition (1987) และละครอิงประวัติศาสตร์เรื่อง Han Myung-hoe (1994) อีมีผลงานการแสดงที่หลากหลาย โดยเฉพาะอย่างยิ่งบทบาทของบุคคลสำคัญในประวัติศาสตร์ที่น่าสนใจหลายบทบาท เช่น ฮัน มย็อง-ฮเว อัครมหาเสนาบดีในสมัยราชวงศ์โชซ็อนจากละครโทรทัศน์เรื่อง Han Myeong-hoe (1994), อี อึย-มิน ผู้นำเผด็จการทหารในสมัยราชวงศ์โครยอ จากละครโทรทัศน์เรื่อง Age of Warriors (2003), ซิ ยิ่นกุ้ย ขุนพลในสมัยต้นราชวงศ์ถัง จากละครโทรทัศน์เรื่อง Dae Jo-yeong (2006), คังกัมชัน ผู้บัญชาการทหารในสมัยต้นราชวงศ์โครยอจากละครโทรทัศน์เรื่องชอนชู หัวใจเพื่อแผ่นดิน (2009) และพระเจ้าทงมย็องแห่งโคกูรยอจากละครโทรทัศน์เรื่อง The King of Legend (2010)

**อ้างอิง**
หมวดหมู่:นักแสดงชายชาวเกาหลีใต้
หมวดหมู่:นักแสดงภาพยนตร์ชายชาวเกาหลีใต้
หมวดหมู่:นักแสดงละครโทรทัศน์ชายชาวเกาหลีใต้
หมวดหมู่:ศิษย์เก่าจากมหาวิทยาลัยทงกุก
หมวดหมู่:นักแสดงชายจากโซล
หมวดหมู่:พิธีกรชาวเกาหลีใต้
หน่วยบัญชาการยุทธการพิเศษกำลังนาวิกโยธินสหรัฐ

หน่วยบัญชาการยุทธการพิเศษกำลังนาวิกโยธินสหรัฐ (United States Marine Forces Special Operations Command) เป็นส่วนย่อยของหน่วยบัญชาการยุทธการพิเศษสหรัฐ (SOCOM) 
หน่วยนี้ถูกตามคำประกาศของดอนัลด์ รัมส์เฟลด์ รัฐมนตรีว่าการกระทรวงกลาโหม และเริ่มปฏิบัติหน้าที่อย่างเป็นทางการเมื่อ 24 กุมภาพันธ์ 2006 รับผิดชอบการบังคับบัญชาแผนกกำลังนาวิกโยธินของหน่วยบัญชาการยุทธการพิเศษ โดยมีขีดความสามารถในการทำปฏิบัติการทางตรง, การลาดตระเวนพิเศษ และการป้องกันภายในต่างประเทศ นอกจากนี้ยังกำกับดูแลการต่อต้านการก่อการร้าย และปฏิบัติการสารสนเทศ

**อ้างอิง**
หมวดหมู่:หน่วยและรูปขบวนหน่วยรบพิเศษ
แม่แบบ:ฟีเนียสกับเฟิร์บ

หมวดหมู่:กล่องนำทางแฟรนไชส์ดิสนีย์
หมวดหมู่:กล่องนำทางภาพยนตร์ชุดทางโทรทัศน์สหรัฐ
หมวดหมู่:CS1 ใช้อักษรภาษาอูรดู (ur)

นี่คือหมวดหมู่ติดตามสำหรับ การอ้างอิง CS1 ที่ใช้ script-title เพื่อแสดงหัวเรื่องการอ้างอิงที่ใช้อักษรอูรดู และมีคำแสดงภาษา ur: นำหน้า ควรเพิ่มหน้าในหมวดหมู่นี้โดยแม่แบบสำหรับ CS1 และ มอดูล:Citation/CS1 เท่านั้น
หมวดหมู่:CS1 ใช้อักษรภาษาต่างประเทศ
รินโปเช

รินโปเช (, อักษรโรมัน: Rinpoche, Rimboche, Rinboku) เป็นคำยกย่องในภาษาทิเบต มีความหมายตรงตัวว่า "รัตนะ" หรือ "สิ่งอันมีค่า" ใช้เรียกบุคคลหรือวัตถุที่ได้รับการยกย่องอย่างสูง ที่มาของคำประกอบด้วย rin (คุณค่า), po (คำเชื่อม) และ chen (ใหญ่)
ในบริบทของศาสนาพุทธแบบทิเบต ใช้คำว่ารินโปเชเพื่อแสดงความเคารพยิ่งในการเรียกผู้ที่เชื่อว่าอวตารมาเกิด, อาวุโส, เป็นที่เคารพ, เป็นที่รู้จัก, เป็นผู้แก่วิชา, เป็นภิกษุผู้สำเร็จในการศึกษาธรรม, เป็นผู้เผยแผ่คำสอนของพระพุทธเจ้า นอกจากนี้ยังใช้เป็นคำยกย่องสำหรับเรียกเจ้าอาวาสในพุทธารามแบบทิเบตด้วย

**อ้างอิง**

**แหล่งข้อมูลอื่น**
 Rinpoche entry in Rangjung Yeshe wiki.
หมวดหมู่:ผู้นำศาสนา
กาตัม

นิกายกาตัม หรือ กาตัมปา (t=བཀའ་གདམས་པ་) เป็นนิกายหนึ่งในศาสนาพุทธแบบทิเบต ก่อตั้งโดยจมเตินปา
นิกายกาตัมก่อตั้งขึ้นในปี ค.ศ. 1056 โดยชื่อ "กาตัม" เป็นภาษาทิเบต มีความหมายถึงการนำพระธรรมคำสั่งสอนของพระพุทธเจ้ามาชี้นำให้คนทั่วไปยอมรับความหมายของพระพุทธศาสนา นิกายนี้มีพื้นฐานมาจากการปฏิบัติพระสูตรเป็นส่วนใหญ่และสนับสนุนการเรียนรู้พระสูตรก่อนและต่อมาจึงเรียนรู้ตันตระ คำสอนของนิกายนี้แพร่กระจายอย่างกว้างขวางและทุกนิกายของพุทธศาสนาในทิเบตได้รับอิทธิพลจากนิกายนี้
ในปี ค.ศ. 1409 อาจารย์จงคาปา นักปฏิรูปศาสนาที่มีชื่อเสียงคนหนึ่งในประวัติศาสตร์ทิเบต ได้ก่อตั้งนิกายเกลุก (หรือยังเรียกว่านิกายกาตัมใหม่) โดยอาศัยหลักคำสอนของนิกายนี้ เนื่องจากพระสงฆ์ของนิกายเกลุกทั้งหมด สวมหมวกสีเหลือง จึงเรียกว่า "นิกายเหลือง" พระสงฆ์และอารามของนิกายกาตัมดั้งเดิมได้ค่อย ๆ เปลี่ยนมาเป็นนิกายเกลุก และจนในที่สุดนิกายกาตัมก็หายไปจากสังคมทิเบต

**อ้างอิง**
หมวดหมู่:ศาสนาพุทธแบบทิเบต
เหตุโจมตีด้วยขีปนาวุธในวินนึตเซีย เดือนกรกฎาคม พ.ศ. 2565

ในวันที่ 14 กรกฎาคม พ.ศ. 2565 กองทัพรัสเซียได้ยิงขีปนาวุธโจมตีเมืองวินนึตเซียในแคว้นวินนึตเซีย ทางตอนกลางค่อนไปทางตะวันตกของประเทศยูเครน ทำให้มีผู้เสียชีวิตอย่างน้อย 23 คน (รวมถึงเด็ก 3 คน) และบาดเจ็บอย่างน้อย 100 คน เหตุโจมตีครั้งนี้ได้รับการระบุว่าเป็นอาชญากรรมสงครามโดยเจ้าหน้าที่จากหลายประเทศ

**การโจมตี**
ในวันที่ 14 กรกฎาคม พ.ศ. 2565 เวลาประมาณ 10:10 น. สัญญาณเตือนการโจมตีทางอากาศดังขึ้นในเมืองวินนึตเซีย จากนั้นเมื่อเวลาประมาณ 10:42 น. ชาวบ้านรายงานว่าเกิดเหตุระเบิดขึ้นสามครั้งในเมือง ก่อนหน้านั้น ชาวเมืองสังเกตเห็นขีปนาวุธบินเหนือเมืองแบร์ชัดและวินนึตเซีย ทางการยูเครนระบุว่ากองทัพรัสเซียได้ยิงขีปนาวุธร่อนคาลิบร์จำนวน 4 ลูกจากเรือดำน้ำลำหนึ่งในทะเลดำ ขีปนาวุธ 2 ลูกถูกยิงตก แต่อีก 2 ลูกตกใส่อาคารพลเรือนซึ่งรวมถึงศูนย์การแพทย์ สำนักงาน ร้านค้า และอาคารอยู่อาศัย เจ้าหน้าที่ท้องถิ่นชี้ว่าขีปนาวุธคาลิบร์มีความแม่นยำสูง แสดงให้เห็นว่ารัสเซียพุ่งเป้าไปที่พลเรือนอย่างจงใจ

**อ้างอิง**
หมวดหมู่:การสังหารหมู่ใน พ.ศ. 2565
หมวดหมู่:การรุกรานยูเครนของรัสเซีย พ.ศ. 2565
หมวดหมู่:แคว้นวินนึตเซีย
หมวดหมู่:การคำนวณเชิงควอนตัม

การคำนวนเชิงควอนตัม (Quantum computing) เป็นการนำปรากฏการณ์ควอนตัมฟิสิกส์ เช่น ทวิภาคคลื่น–อนุภาค การซ้อนทับ การพัวพันเชิงควอนตัม เข้ามาใช้ทำการคำนวณ เพื่อแก้ปัญหาบางส่วนที่คอมพิวเตอร์ในปัจจุบันแก้ไขไม่ได้
หมวดหมู่:วิทยาการสารสนเทศเชิงควอนตัม
หมวดหมู่:แบบจำลองการคำนวณ
หมวดหมู่:ทฤษฎีสารสนเทศ
หมวดหมู่:ทฤษฎีความซับซ้อนในการคำนวณ
หมวดหมู่:ประเภทของคอมพิวเตอร์
หมวดหมู่:วิทยาการคอมพิวเตอร์เชิงทฤษฎี
หมวดหมู่:ปัญหาทางวิทยาศาสตร์
หมวดหมู่:ผลิตภัณฑ์ที่ออกในปี พ.ศ. 2523
หมวดหมู่:เทคโนโลยีอุบัติใหม่
พัก กี-ว็อน

พัก กี-ว็อน (박기원; เกิด 25 สิงหาคม 1951) เป็นอดีตนักวอลเลย์บอลชาวเกาหลีใต้ซึ่งเข้าแข่งขันในโอลิมปิกฤดูร้อน 1972 และในโอลิมปิกฤดูร้อน 1976 เขาเล่นให้กับเกาหลีตั้งแต่ปี 1972–1978 โดยแข่งขันในกีฬาโอลิมปิก 1972 และ 1976 พักได้รับรางวัลเหรียญทองในเอเชียนเกมส์ 1978 ที่ประเทศไทย และเป็นสมาชิกของทีมชุดที่จบอันดับ 4 ในการแข่งขันวอลเลย์บอลชายชิงแชมป์โลก 1978 ที่ประเทศอิตาลี หลังจากเลิกเล่นวอลเลย์บอลในปี 1978 เมื่ออายุได้ 37 ปี เขาก็หันมาเป็นโค้ชวอลเลย์บอล ไฮไลท์ในอาชีพโค้ชของเขา ได้แก่ การพาทีมชาติอิหร่านคว้าเหรียญเงินในการแข่งขันกีฬาเอเชียนเกมส์ 2002 ที่ปูซาน ประเทศเกาหลีใต้ และเหรียญทองแดงในวอลเลย์บอลชายชิงแชมป์เอเชียในปีถัดมา ในปี 2013 เขาพาทีมวอลเลย์บอลชายทีมชาติเกาหลีใต้คว้าเหรียญเงินในการแข่งขันวอลเลย์บอลชายชิงแชมป์เอเชีย ต่อมาในต้นเดือนกุมภาพันธ์ 2023 สหพันธ์วอลเลย์บอลนานาชาติ หรือ เอฟไอวีบี ได้ส่ง พัก คี-ว็อน ซึ่งเป็นประธานคณะกรรมการผู้ฝึกสอน ให้เข้ามาช่วยพัฒนาวอลเลย์บอลชายทีมชาติไทย โดยได้เข้ามาเป็นหัวหน้าผู้ฝึกสอนแทน โค้ชยุ่น-มนต์ชัย สุภจิรกุล ที่ขยับไปทำหน้าที่ผู้ช่วยผู้ฝึกสอน ซึ่ง พัก คี-ว็อน ได้สร้างประวัติศาสตร์ในการพาทีมวอลเลย์บอลชายทีมชาติไทยคว้าแชมป์วอลเลย์บอลชายเอวีซีแชลเลนจ์คัพ 2023 เป็นสมัยแรก

**อ้างอิง**
หมวดหมู่:นักวอลเลย์บอลชายชาวเกาหลีใต้
หมวดหมู่:นักวอลเลย์บอลในโอลิมปิกฤดูร้อน 1972
หมวดหมู่:นักวอลเลย์บอลในโอลิมปิกฤดูร้อน 1976
หมวดหมู่:บทความทั้งหมดที่ใช้แหล่งอ้างอิงปฐมภูมิเป็นหลัก

หมวดหมู่นี้ช่วยนับจำนวนบทความทั้งหมดที่ใช้แม่แบบ แหล่งอ้างอิงปฐมภูมิ หรือ แหล่งอ้างอิงราชกิจจานุเบกษา 

หมวดหมู่:หมวดหมู่เก็บกวาด
หมวดหมู่:Pages which use infobox templates with ignored data cells

หมวดหมู่นี้ประกอบด้วยหน้าที่ใช้แม่แบบกล่องข้อมูลที่มีพารามิเตอร์ dataN แต่ถูกละเว้นเนื่องจากมีพารามิเตอร์ headerN ปัญหานี้สามารถแก้ไขได้ด้วยการกำหนดหมายเลขพารามิเตอร์ใหม่เพื่อให้ไม่ให้พารามิเตอร์ headerN และ dataN ใช้หมายเลขเดียวกัน
หมวดหมู่:บทความวิกิพีเดียแบ่งตามเนื้อหากล่องข้อมูล
หมวดหมู่:เจเคเอ็น 18

หมวดหมู่:สถานีโทรทัศน์ในประเทศไทย
หมวดหมู่:เดลินิวส์
หมวดหมู่:เจเคเอ็น โกลบอล กรุ๊ป
หมวดหมู่:ท็อปนิวส์
บลู บีเทิล (ภาพยนตร์)

บลู บีเทิล (italic=yes) เป็นภาพยนตร์ซูเปอร์ฮีโร่อเมริกันที่ออกฉายในปี ค.ศ. 2023 สร้างจากตัวละคร บลูบีเทิล/ไฆเม เรเยส ของดีซีคอมิกส์ ผลิตโดยดีซีสตูดิโอส์ และ บริษัทซาฟราน กำกับโดยอังเฆล มานูแอล โซโต จากบทภาพยนตร์ของแกเร็ธ ดันเน็ต-อัลโคเซอร์ เป็นภาพยนตร์เรื่องที่ 14 ในจักรวาลขยายดีซี ภาพยนตร์เรื่องนี้นำแสดงโดยโชโล มาริดูเอญญา ในบท ไฆเม เรเยส/บลู บีเทิล ร่วมกับ แอดรีอานา บาร์ราซา, ดามิอัน อัลคาซาร์, ราอูล ตรูฮีโย, ซูเซิน ซาแรนดอน และจอร์จ โลเปซ
การพัฒนาภาพยนตร์เริ่มขึ้นในปลายเดือนพฤศจิกายน 2018 โดยมี ดันเน็ต-อัลโคเซอร์ รับหน้าที่เขียนบทภาพยนตร์ โซโตได้รับการว่าจ้างให้กำกับภาพยนตร์เรื่องนี้ในเดือนกุมภาพันธ์ 2021 สำหรับบริการสตรีมมิ่งเอชบีโอ แม็กซ์ มาริดูเอญญาได้รับคัดเลือกในเดือนสิงหาคมและภาพยนตร์เรื่องนี้ได้รับการเปลี่ยนให้ฉายในโรงภาพยนตร์ในเดือนธันวาคม การคัดเลือกนักแสดงเพิ่มเติมมีขึ้นในช่วงต้นปี 2022 ก่อนที่การถ่ายทำจะเริ่มขึ้นตั้งแต่ปลายเดือนพฤษภาคมถึงกลางเดือนกรกฎาคมในเขตมหานครแอตแลนตาที่ Wilder Studios ในดีเคเตอร์ รัฐจอร์เจีย รวมถึงในเอลปาโซ รัฐเท็กซัส และปวยร์โตรีโก
บลู บีเทิล ออกฉายในอเมริกาวันศุกร์ที่ 18 สิงหาคม 2023 โดยวอร์เนอร์บราเธอส์พิคเจอส์ สำหรับในไทยออกฉายในวันพฤหัสบดีที่ 17 สิงหาคม 2566 ภาพยนตร์ได้รับเสียงวิจารณ์ในแง่บวก แต่ทำรายได้เพียง 130 ล้านดอลลาร์สหรัฐ กลายเป็นภาพยนตร์ที่ทำรายได้น้อยที่สุดในจักรวาลขยายดีซี

**เนื้อเรื่อง**
หลังจาก ไฆเม เรเยส จบการศึกษาจากวิทยาลัยและกลับไปยังเมืองพัลเมรา บ้านเกิดของเขา เขาได้รับเลือกให้เป็นพาหะของ ซแคแร็บ ซึ่งทำให้เขาได้รับชุดเกราะที่ทรงพลัง ซึ่งเปลี่ยนให้เขากลายเป็นซูเปอร์ฮีโร่นาม บลู บีเทิล

**นักแสดง**
 โชโล มาริดูเอญญา รับบท ไฆเม เรเยส/บลู บีเทิล
บัณฑิตวัยรุ่นผู้ได้รับพลังพิเศษเมื่อ Blue Beetle ซ้อนทับเขา พร้อมกับสร้างเกราะที่ทรงพลังรอบตัวเขา

**อ้างอิง**
หมวดหมู่:ภาพยนตร์ที่ออกฉายในปี พ.ศ. 2566
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:จักรวาลขยายดีซี
หมวดหมู่:ภาพยนตร์ซูเปอร์ฮีโร
หมวดหมู่:ภาพยนตร์โดยวอร์เนอร์บราเธอร์ส
แม่แบบ:ดั๊กเทลส์

หมวดหมู่:กล่องนำทางภาพยนตร์ชุดทางโทรทัศน์สหรัฐ
หมวดหมู่:กล่องนำทางแฟรนไชส์ดิสนีย์
หมวดหมู่:จักรวาลสไปเดอร์-แมนของโซนี่

หมวดหมู่:โซนี่พิคเจอร์สเอ็นเตอร์เทนเมนท์
หมวดหมู่:โคลัมเบียพิคเจอร์ส
หมวดหมู่:มาร์เวลเอนเตอร์เทนเมนต์
หมวดหมู่:มาร์เวลคอมิกส์
โซนี่
โซนี่
โซนี่
ไฟแค้น ไฟอดีต

ไฟแค้น ไฟอดีต (Mitarai'ke, Enjōsuru; Burn the House Down) เป็นละครชุดทางโทรทัศน์ญี่ปุ่นแนวระทึกขวัญ–ดรามา สร้างจากผลงานมังงะต้นฉบับในชื่อภาษาญี่ปุ่นเดียวกันโดย โมยาชิ ฟูจิซาวะ ในชุด "คิส" ของสำนักพิมพ์โคดันชะ เผยแพร่ทางเน็ตฟลิกซ์เมื่อวันที่ 13 กรกฎาคม ค.ศ. 2023 นำแสดงโดย เมอิ นางาโนะ แสดงเป็นอันสึ ซึ่งเข้าไปเป็นแม่บ้านอย่างมีเจตนาแอบแฝงผ่านบริษัทจัดหาให้กับมากิโกะ แสดงโดย เคียวกะ ซูซูกิ ผู้ที่ชีวิตผลิกผันจากหน้ามือเป็นหลังมือหลังเกิดเหตุการณ์เพลิงไหม้บ้านครอบครัวอันสึเมื่อ 13 ปีก่อน
ยูอิจิโร ฮิรากาวะ เป็นผู้กำกับละครชุด เขาเคยกำกับละครโทรทัศน์เรื่องสลับร่าง เปลี่ยนอำมหิต และภาพยนตร์ฉบับคนแสดงของอนิเมะเรื่องพันธสัญญาเนเวอร์แลนด์ มาก่อน อาริซะ คาเกโกะ เป็นผู้ประพันธ์บทโทรทัศน์ ผลงานก่อนการรับหน้าที่นี้คือละครโทรทัศน์แนวโรแมนติก–คอเมดีเรื่องคุณหมอขาโหดกับพยาบาลโขดหิน ทางช่องทีบีเอสทีวี ทาเกชิ โคบายาชิ เป็นผู้ประพันธ์เพลง และเพลง "แคนนิบอล" โดย วอนดี เป็นธีมปิดของละครชุด

**นักแสดง**

**ตัวละครหลัก**
 เมอิ นางาโนะ แสดงเป็น อันสึ มูราตะ / อันสึ มิตาราอิ / ชิซูกะ ยามาอูจิ- เคียวกะ ซูซูกิ แสดงเป็น มากิโกะ มิตาราอิ / มากิโกะ วาตาริ

**ตัวละครสมทบ**
 อาซูกะ คูโด แสดงเป็น คิอิจิ มิตาราอิ / คิอิจิ วาตาริ- ไทชิ นากางาวะ แสดงเป็น ชินจิ มิตาราอิ / ชินจิ วาตาริ- ยูริ สึเนมาสึ แสดงเป็น ยูซุ มูราตะ / ยูซุ มิตาราอิ- คิอิ คิตาโนะ แสดงเป็น คูเรอะ- มิจิโกะ คิชิเซะ แสดงเป็น ซาสึกิ มูราตะ / ซาสึกิ มิตาราอิ- มิตสึฮิโระ โออิกาวะ แสดงเป็น โอซามุ มิตาราอิ

**อ้างอิง**

**แหล่งข้อมูลอื่น**
หมวดหมู่:ละครโทรทัศน์ญี่ปุ่น
หมวดหมู่:ละครต้นฉบับของเน็ตฟลิกซ์ในปัจจุบัน
หมวดหมู่:ผลงานต้นฉบับภาษาญี่ปุ่นของเน็ตฟลิกซ์
หมวดหมู่:ละครโทรทัศน์ญี่ปุ่นที่เค้าโครงมาจากมังงะ
หมวดหมู่:จักรวาลแมงมุม (แฟรนไชส์)

หมวดหมู่:โซนี่พิคเจอร์สแอนิเมชัน
หมวดหมู่:โคลัมเบียพิคเจอร์ส
หมวดหมู่:มาร์เวลเอนเตอร์เทนเมนต์
หมวดหมู่:มาร์เวลคอมิกส์
ม
ม
เกาะรง (เมือง)

เกาะรง (កោះរ៉ុង, เกาะรุง) เป็นเมืองชายฝั่งทะเลแห่งหนึ่งขึ้นกับอำเภอพระสีหนุ จังหวัดพระสีหนุ ประเทศกัมพูชา มีพระราชกฤษฎีกาจัดตั้งเกาะรง (កោះរ៉ុង) และเกาะรงซันลึม (កោះរ៉ុងសន្លឹម, เกาะรุงสนฺลึม) ซึ่งเป็นเกาะกลางอ่าวไทย ขึ้นเป็นเมือง หรือ กรุง ในภาษาเขมร เมื่อวันที่ 31 มกราคม พ.ศ. 2562 มีประชากรประมาณ 4,000 คน
ที่มาของชื่อ เกาะรง เข้าใจว่ามาจากคำเขมรเก่าว่า รูง (រូង, รูง) แปลว่า ถ้ำ หรืออุโมงค์ บางคนก็ว่า รง อาจเป็นชื่อของบุคคลที่ปรากฏอยู่ในประวัติศาสตร์ บ้างก็ว่ามาจากคำว่า โรง ที่แปลว่า สิ่งปลูกสร้างที่มีหลังคาคลุม
เกาะรงจัดว่าเป็นนิคมใหม่ เพราะเพิ่งมีการตั้งถิ่นฐานบนเกาะรงเมื่อ พ.ศ. 2543 เป็นต้นมา มีสถานะเป็นตำบลเกาะรง ขึ้นกับอำเภอมิตตเภียพ จังหวัดพระสีหนุ (ปัจจุบันคืออำเภอพระสีหนุ จังหวัดพระสีหนุ) เกาะรงมีประชากรอยู่สี่หมู่บ้าน ในช่วงไม่กี่ปีที่ผ่านมาได้มีชาวต่างชาติก่อสร้างเกสต์เฮาส์ บังกะโลเพิ่มขึ้นเรื่อย ๆ แต่กระนั้นบนเกาะก็แทบไม่มีโครงสร้างพื้นฐานมากนัก ประชาชนล้วนใช้การคมนาคมด้วยเรือเป็นหลัก โดยมีท่าเรือกระจายอยู่หลายแห่งบนเกาะ

**อ้างอิง**

**แหล่งข้อมูลอื่น**
 เกาะรง-  Independent Travel Guide on Koh Rong Island date=2016-10-31 -  Koh Rong Island Tourism-  Cambodia Island Database-list of islands
หมวดหมู่:เมืองในประเทศกัมพูชา
หมวดหมู่:จังหวัดพระสีหนุ
รง
การทัพอุล์ม

การทัพอุล์ม (Campagne d'Ulm) เป็นการเคลื่อนไหวทางทหารและเป็นยุทธการของกองทัพฝรั่งเศสและกองทัพบาวาเรีย เพื่อโอบตีและจับกุมกองทัพออสเตรียในปี 1805 ระหว่างสงครามสหสัมพันธมิตรครั้งที่สาม การทัพครั้งนี้เกิดขึ้นบริเวณชายเขตนครอุล์ม กองทัพใหญ่ของนโปเลียนมีกำลัง 210,000 นายซึ่งจัดแบ่งเป็นเจ็ดกองทัพน้อย คาดหวังจะเข้าตีกองทัพออสเตรียที่แม่น้ำดานูบก่อนที่กำลังเสริมจากกองทัพรัสเซียจะมาถึงp=35-50 กองทัพของนโปเลียนเดินทัพเร็วและสามารถจับกุมกองทัพออสเตรีย 23,000 นายในบัญชาของพลเอกไลเบอริชที่อุล์มในวันที่ 20 ตุลาคม ส่งผลให้ฝรั่งเศสมีจำนวนเชลยชาวออสเตรียในความดูแลเพิ่มขึ้นเป็นหกหมื่นคน การทัพครั้งนี้ได้รับการยอมรับว่าเป็นผลงานชิ้นเอกทางกลยุทธ์ และมีอิทธิพลต่อการคิดร่างแผนชลีเฟินของเยอรมนีในช่วงก่อนสงครามโลกครั้งที่หนึ่งsfn|Brooks|2000|p=156|ps= "It is a historical cliché to compare the Schlieffen Plan with Hannibal's tactical envelopment at Cannae (216 BC); Schlieffen owed more to Napoleon's strategic maneuver on Ulm (1805)"
ชัยชนะของฝรั่งเศสในการทัพอุล์มไม่ได้ยุติสงครามเนื่องจากกองทัพรัสเซียขนาดใหญ่ในบัญชาของจอมพลคูตูซอฟ ยังคงตั้งทัพอยู่ใกล้เวียนนา กองทัพรัสเซียร่นถอยสู่ตะวันออกเฉียงเหนือเพื่อรอรับกำลังเสริม และรอสนธิกำลังกับกำลังทหารออสเตรียที่เหลืออยู่ กองทัพฝรั่งเศสตามติดและเข้ายึดเวียนนาในวันที่ 12 พฤศจิกายน และแล้ว ชัยชนะขาดลอยของฝรั่งเศสในยุทธการที่เอาสเทอร์ลิทซ์ ก็ขับไล่ออสเตรียออกจากเวทีสงคราม ในที่สุด สงครามสหสัมพันธมิตรครั้งที่สาม ก็เป็นอันยุติด้วยสนธิสัญญาเพร็สบวร์คซึ่งลงนามในเดือนถัดมา ฝรั่งเศสภายใต้นโปเลียนกลายเป็นชาติมหาอำนาจที่สุดในยุโรปกลาง ก่อนที่จะเกิดสงครามสหสัมพันธมิตรครั้งที่สี่ในปีถัดมา

**อ้างอิง**
หมวดหมู่:สงครามสหสัมพันธมิตร
หมวดหมู่:การทัพในสงครามนโปเลียน
เชอโนบ็อคและเบโลบ็อค

เชอโนบ็อค (Chernobog) และ เบโลบ็อค (Belobog) เป็นคู่เทพเจ้าตามความเชื่อของชาวสลาฟ โดยเฉพาะชาวสลาฟทางเหนือในดินแดนช่วงโปแลนด์ เทพทั้งสององค์ถูกมองว่าเป็นตัวแทนของแสงและความมืด โดยเชอโนบ็อคเป็นตัวแทนของความมืด และเบโลบ็อคเป็นตัวแทนของแสงสว่าง อย่างไรก็ตามเทพทั้งสองไม่ได้เป็นที่ยอมรับของชาวสลาฟมากนัก และที่สำคัญคนในปัจจุบันก็มองว่าเทพทั้งสองนั้นไม่มีตัวตนจริงๆ และเป็นเทพที่สร้างข้นมาใหม่ในช่วงศตวรรษที่ 12 โดยอ้างอิงจากหลักฐานจากปกรณัมแห่งชนสลาฟ (Chronica Slavorum) ที่แต่งโดยเฮมอลต์ นักประวัติศาสตร์ในช่วงศตวรรษที่ 12 ที่บันทึกเขียนตำนานของเทพเชอโนบ็อคเท่านั้น ไม่มีการบันทึกถึงเทพเบโลบ็อค นอกจากนี้ยังมีการตีความอีกว่าเทพคู่ที่แสดงถึงความเป็นปรปักษ์อย่างชัดเจนนี้ เป็นตัวแทนของความเชื่อแบบศาสนาคริสต์ ซึ่งอาจเป็นไปได้ว่าเทพทั้งสององค์นี้เป็นตัวแทนของสังคมชาวสลาฟ ที่ถูกศาสนาคริสต์กลืนไปแล้วนั่นเอง
หมวดหมู่:เทพเจ้าแห่งนรก
วัดราเจ็ง

วัดราเจ็ง (t=རྭ་སྒྲེང་དགོན་པ, raʈʂeŋ kø̃pa) หรือ วัดเร่อเจิ้น (p=Rèzhèn Sì) หรือ วัดเฉียวเจี่ยว (p=Qiáojiǎo Sì) เป็นวัดศาสนาพุทธแบบทิเบตในนิกายเกลุก ตั้งอยู่ในหมู่บ้านทังโก อำเภอลวินจุบ เมืองลาซ่า เขตปกครองตนเองทิเบต ประเทศจีน สร้างขึ้นในประมาณปี ค.ศ. 1056-1057 โดยจมเตินปา ผู้ซึ่งก่อตั้งนิกายกาตัม

**อ้างอิง**
หมวดหมู่:กล่องข้อมูล ขอบเขตในแผนที่ ไม่มีรหัสความสัมพันธ์ OSM บนวิกิสนเทศ
หมวดหมู่:การเบียดเบียนพุทธศาสนิกชน

พุทธ
หมวดหมู่:การต่อต้านศาสนาพุทธ
หมวดหมู่:ศาสนาพุทธกับความรุนแรง
หมวดหมู่:ศาสนาพุทธกับศาสนาอื่น
หมวดหมู่:การต่อต้านศาสนาพุทธ

หมวดหมู่:การต่อต้านศาสนา
หมวดหมู่:ประวัติศาสตร์ศาสนาพุทธ
หมวดหมู่:การวิจารณ์ศาสนาพุทธ
ฌ็อง-บาติสต์ แบซีแยร์

ฌ็อง-บาติสต์ แบซีแยร์ (Jean-Baptiste Bessières) เป็นแม่ทัพชาวฝรั่งเศส และเป็นจอมพลแห่งจักรวรรดิผู้รับใช้นโปเลียน ทั้งในช่วงสงครามปฏิวัติฝรั่งเศสและสงครามนโปเลียน
ฌ็อง-บาติสต์ เกิดในครอบครัวชนชั้นกระฎุมพีในจังหวัดเกร์ซี (Quercy) เป็นบุตรคนโตในบรรดาแปดคนของนายแพทย์มาทูแร็ง แบซีแยร์ (Mathurin Bessières) กับนางอ็องตัวแน็ต เลโมซี (Antoinette Lemozy)
ระหว่างการปฏิวัติฝรั่งเศส เขาถูกเรียกตัวสู่ปารีสเพื่อทำหน้าที่ในกรมทหารรักษาราชธรรมนูญ ซึ่งถูกจัดตั้งใหม่โดยโองการของพระเจ้าหลุยส์ที่ 18 ซึ่งมีการคัดเลือกนายทหารหนุ่มจากทั่วประเทศ ซึ่งมาจากครอบครัวที่ยังจงรักภักดีต่อสถาบันกษัตริย์ อย่างไรก็ตาม กรมทหารรักษาราชธรรมนูญก็ถูกยุบโดยรัฐบาลปฏิวัติในวันที่ 29 พฤษภาคม 1792 ไม่กี่เดือนหลังก่อตั้ง แบซีแยร์เป็นหนึ่งในทหารผู้ทำหน้าที่ปกป้องพระราชวังตุยเลอรีจากการบุกโจมตีของฝูงชนในวันที่ 10 สิงหาคม 1792 ซึ่งประสบความล้มเหลว แบซีแยร์จึงหลบหนีและซ่อนตัวอยู่ในบ้านพักของดยุกเดอลาโรฟูโก เป็นเวลาเกือบสามเดือนp=12
พฤศจิกายน 1792 แบซีแยร์ตัดสินใจเข้าร่วมกับกองทัพปฏิวัติ และได้รับการบรรจุเป็นพลทหารม้า กรมทหารม้าที่ 22 หน่วยของเขาถูกส่งไปเข้าร่วมกับกองทัพพิเรนีสตะวันออก และได้กระทำยุทธการที่พิเรนีส และได้เลื่อนเป็นร้อยตรีในเดือนกุมภาพันธ์ 1793p=6

**อ้างอิง**
1813
หมวดหมู่:บุคคลในการปฏิวัติฝรั่งเศส
หมวดหมู่:บุคคลในสงครามนโปเลียนชาวฝรั่งเศส
หมวดหมู่:ผู้มีชื่อจารึกใต้ประตูชัยฝรั่งเศส
อารามอาจี

อารามอาจี (t=ཨ་ལྕི་ཆོས་འཁོར།; Alchi Monastery) หรือ อาจีเกินปา (t=ཨ་ལྕི་དགོམ་པ།) เป็นหมู่พุทธารามในศาสนาพุทธแบบทิเบต ตั้งอยู่ในหมู่บ้านอาจี อำเภอเลห์ ส่วนหนึ่งของสภาพัฒนาที่เขาปกครองตนเองในลาดัก ในลาดัก ประเทศอินเดีย หมู่อารามนี้ประกอบด้วยนิคมย่อยจำนวนสี่นิคมที่อยู่แยกกันในหมู่บ้านอาจี ในแต่ละอารามมีสิ่งปลูกสร้างที่มีอายุเก่าแก่แตกต่างกันไป อารามอาจีอยู่ภายใต้การบริหารของอารามลีกีร์ อาจียังเป็นส่วนหนึ่งของหมู่อนุสรณ์อาจี (‘Alchi group of monuments’) ร่วมกับมังคยู และ ซุมดาชุน ซึ่งได้รับการบรรยายไว้ว่ามี "รูปแบบงานช่างศิลป์เฉพาะตัว"
ตามธรรมเนียมพื้นถิ่น หมู่พุทธารามนี้สร้างขึ้นโดยคุรุนักแปล Rinchen Zangpo ในปี 958 ถึง 1055 กระนั้น จารึกในสิ่งปลูกสร้างต่าง ๆ ระบุว่าสร้างขึ้นโดยขุนนางชาวทิเบต นามว่า Kal-dan Shes-rab ในศตวรรษที่ 11 ดูคัง (Dukhang) หรือโถงรวมตัว และตัววัดหลัก (gTsug-lag-khang) ที่มีความสูงสามชั้นและมีชื่อเรียกว่า Sumtseg (gSum-brtsegs, แปลตรงตัวว่า 'สูงสามชั้น') ล้วนสร้างขึ้นด้วยงานศิลป์แบบกัศมีร์ ส่วนวิหารหลังที่สามเรียกว่าวิหารพระมัญชุศรี ('Jam-dpal lHa-khang) นอกจากนี้ในพื้นที่หมู่พทุธารามยังประกอบด้วยสถูปจำนวนหนึ่ง
งานจิตรกรรมฝาพนังของอารามสะท้อนให้เห็นถึงรายละเอียดเชิงศิลปะและเชิงศาสนาของทั้งกษัตริย์ฮินดูและพุทธในพื้นที่กัศมีร์และหิมาจัลประเทศในเวลานั้น งานิจตรกรรมเหล่านี้เป็นหนึ่งในจิตรกรรมที่เก่าแก่ที่สุดในลาดักที่ยังเหลือถึงปัจจุบัน นอกจากนี้ภายในยังมีพุทธประติมาขนาดใหญ่และงานแกะสลักไม้ที่วิจิตรตระการตาที่เทียบเท่าได้กับศิลปะยุโรปแบบบาโรก หนึ่งในจิตรกรรมฝาผนังที่โดดเด่นคือฉากกินดื่มของกษัตริย์ที่โถงดูคัง (Royal drinking scene in the Dukhang) อายุราวปี 1200 ซึ่งแสดงภาพกษัตริย์สวมเครื่องประดับศีรษะกะบะอ์ในรูปแบบเติร์ก-เปอร์เซีย ซึ่งคล้ายกันกับที่พบที่อารามมังคยูซึ่งอยู่ในพื้นที่เดียวกัน ศิลปินเลื่องชื่อของอินเดีย ศากติ ไมระ เคยบรรยายความงดงามของอารามนี้ไว้อย่างมีชีวิตชีวาในงานเชียนของเขา

**อ้างอิง**
หมวดหมู่:วัดพุทธในลาดัก
หมวดหมู่:พุทธารามในลาดัก
หมวดหมู่:สิ่งก่อสร้างในลาดัก
ตาวัง

ตาวัง (z=da wang, อักษรโรมัน: Tawang) เป็นเมืองและศูนย์กลางการปกครองของอำเภอตาวัง รัฐอรุณาจัลประเทศ ประเทศอินเดีย ในสมัยโบราณ ตาวังเป็นราชธานีของดินแดนตาวัง (Tawang Tract) ที่ซึ่งปัจจุบันครอบคุลมพื้นที่ของอำเภอตาวัง และอำเภอเวสต์กาเมง
ตาวังตั้งอยู่ห่างไป 448 km ทางเหนือของอิตนคร และอยู่ที่ความสูง m จากระดับน้ำทะเล ตั้งอยู่ทางเหนือของแม่น้ำตาวังชู และราว mi ทางใต้ของเส้นควบคุมแท้จริงซึ่งแบ่งพรมแดนกับประเทศจีน ตาวังเป็นที่รู้จักมากจากอารามนิกายเกลุก อารามตาวัง

**อ้างอิง**
หมวดหมู่:เมืองในรัฐอรุณาจัลประเทศ
พิพิธภัณฑ์บ้านเลทัน

พิพิธภัณฑ์บ้านเลทัน (Leighton House Museum) เป็นพิพิธภัณฑ์ศิลปะในย่านฮอลแลนด์พาร์ก รอยัลโบโรออฟเคนซิงตันแอนด์เชลซี ในลอนดอน
อาคารหลังนี้เป็นที่อยู่อาศัยในลอนดอนของจิตรกร เฟรเดอริก เลทัน บารอนเลทันที่หนึ่ง (1830–1896) ผู้จ้างวานสถาปนิกและนักออกแบบ จอร์จ ไอชิสสัน ให้ออกแบบอาคารเป็นบ้านและสตูดิโอผสมกัน อาคารนี้มีความโดดเด่นที่การผสมผสานเอาองค์ประกอบและงานกระเบื้องจากตะวันออกใกล้มาใช้ในการสร้างห้องกาอะ หรือห้องรับรองแบบอาหรับ อาคารสร้างแล้วเสร็จในปี 1866 ถึง 1895 บนพื้นที่อิลเชสเตอร์เอสเตต ปละปัจจุบันได้รับการขึ้นทะเบียนระดับ II* อาคารมีชื่อเสียงด้วยการออกแบบภายในที่เป็นแบบโอเรียนทัลลิสต์ และ แอสเธติก

**ตัวบ้าน**
พิพิธภัณฑ์นี้เปิดสู่สาธารณะตั้งแต่ปี 1929 และในปี 1958 สภามณฑลลอนดอนได้ติดตั้งบลูแพล็กนะลึกถึงเลทันที่พิพิธภัณฑ์นี้ พิพิธภัณฑ์ได้รับรางวัลมรดกวัฒนธรรมยูโรปานอสตราโดยสหภาพยุโรปในปี 2012 อาคารเปิดให้เข้าชมทุกวันเว้นวันอังคาร และเป็นพิพิธภัณฑ์ร่วมของบ้านเลขที่ 18 สตัฟเฟิร์ด เทอร์เรซ ซึ่งเป็นบ้านของศิลปินยุควิกตอเรียนอีกคนในเคนซิงตัน

**การออกแบบสร้าง**
"โถงอาหรับ"
ไอชิสสันออกแบบส่วนแรกของบ้าน (เลขที่ 2 ถนนฮอลแลนด์พาร์ก, ต่อมาจัดเรียงเลขที่ใหม่เป็นบ้านเลขที่ 12) ในปี 1864 แม้ว่าเลทันจะไม่ได้สามารถเช่าที่ดินนี้ได้กระทั่งเดือนเมษายน 1866p=60 การก่อสร้างบ้านเริ่มต้นไม่นานหลังจากนั้น ค่าใช้จ่ายการก่อสร้างบ้านอยู่ที่ 4500 ปอนด์cursign=£ และสามารถเข้าอยู่ได้ภายในสิ้นปีp= 126–150 อาคารสร้างจากอิฐซัฟเฟิก (Suffolk bricks) ประกอบ หินคาน ตกแต่ง สถาปัตยกรรมแบบคลาสสิก
สถาปนิกออกแบบบ้านนี้ในระยะเวลากว่า 30 ปี ประกอบด้วยระยะแรกซึ่งมีความกว้างแค่สามหน้าต่าง ห้องหลักประกอบด้วยสตูดิโอบนชั้นหนึ่งซึ่งหันหน้าออกทิศเหนือ มีขนาดแรกเริ่มอยู่ที่ 45 คูณ 25 ฟุต ตรงกลางมีกระจกใหญ่กลางเพื่อให้มีแสงเข้ามาเพียงพอต่อการสร้างงานจิตรกรรม ที่ปลายฝั่งตะวันออกยังมีระเบียงภาพและบันไดแยกสำหรับผู้มาเป็นแบบให้ภาพเขียนp= 126–150 บ้านขยายออกอีกครั้งในทางตะวันออกในปี 1869–70 และมีการต่อเติมครั้งใหญ่อีกในปี 1877-79 ที่ซึ่งได้สร้าง "โถงอาหรับ" (Arab Hall) ขนาดสองชั้น เพื่อแสดงกระเบื้องที่เลทันสะสมขณะเดินทางไปตะวันออกกลางp= 126–150
ในปี 1889 ได้มีการต่อเติมสตูดิโอฤดูหนาวเข้าไป และในปี 1895 เป็นการต่อเติมสุดท้ายของไอชิสสัน ซึ่งสร้างระเบียงภาพที่มีแสงส่องสว่างจากเพดาน หลังเลทันเสียชีวิตในปี 1896 สิ่งของในบ้านถูกนำไปขาย รวมถึงภาพเขียนของเลทันอย่างน้อยหนึ่งพันภาพ ภาพเขียนและวัตถุเกือบทั้งหมดนี้ สมาคมวิจิตรศิลป์เป็นผู้ซื้อไป ต่อมาในปี 1927 มิสซิส เฮนรี เพอริน (Mrs Henry Perrin) ได้เสนอจ่ายเงินสร้างพื้นที่ระเบียงภาพเพิ่ม อาคารจึงมีการขยับขยายอีกตรั้งตามการออกแบบของ Halsey Ricardo และเปิดให้บริการในปี 1929 ในฐานะ หอศิลป์เพอริน (Perrin Galleries)p= 126–150 การต่อเติมในครั้งนี้สร้างขึ้นเพื่อระลึกถึงลูกสาวของมิสซิสเพอริน ศิลปินและประติมากร มิวเรียล ไออา เพอริน (Muriel Ida Perrin) ซึ่งจบจากวิทยาลัยศิลปะหลวง

**อ้างอิง**
หมวดหมู่:พิพิธภัณฑ์ในลอนดอน
หมวดหมู่:รอยัลโบโรออฟเคนซิงทันแอนด์เชลซี
มอดูล:Location map/data/United Kingdom London Kensington and Chelsea

return {
	name = 'รอยัลโบโรออฟเคนซิงทันแอนด์เชลซี',
	top = 51.535,
	bottom = 51.475,
	left = -0.235,
	right = -0.145,
	image = 'Kensington and Chelsea London UK location map.svg'
}
เกาะฮอลแลนด์

เกาะฮอลแลนด์ (Holland Island) เป็นเกาะที่กำลังถูกกัดเซาะอย่างรวดเร็วในอ่าวเชสพีก มณฑลดอเรสเตอร์ รัฐแมริแลนด์ ในอดีต เกาะนี้เป็นที่อยู่อาศัยของชาวนาและวอร์เทอร์เม็น ต่อมาเกาะถูกทิ้งร้างเนื่องจากผิวเกาะค่อย ๆ จมลงจากการจมแบบไอโซสตาติก (isostatic subsidence) และระดับน้ำทะเลที่สูงขึ้น เกาะตั้งอยู่ในช่องแคบฮอลแลนด์ ระหว่างเกาะบัลดสเวิร์ธ และ เกาะสมิธ

**ประวัติศาสตร์**
เกาะน่าจะมีการตั้งรกรากครั้งแรกในราวปี 1600 และตั้งชื่อตามอดีตนักล่าอาณานิคม แดเนียล ฮอลแลนด์ (Daniel Holland) และเป็นผู้ซื้อเกาะนี้จากมณฑลดอเรสเตอร์ ภายในปี 1850 ชุมชนชาวประมงและชาวนาครอบครัวต่าง ๆ ไอ้เกิดขึ้นบนเกาะ และภายในปี 1910 เกาะมีประชากร 360 คน เป็นหนึ่งในเกาะที่มีประชากรมากสุดในอ่าวเชสพีก ชุมชนเกาะประกอบด้วยบ้าน 70 หลัง ร้านค้าและสิ่งปลูกสร้างอื่น ๆ รวมถึงไปรษณีย์ของตนเอง โรงเรียนขนาดสองห้องที่มีครูประจำสองคน โบสถ์หนึ่งหลัง ทีมเบสบอล ศูนย์ชุมชน และคลินิก ชาวเกาะหาเลี้ยงชีพด้วยการขุดเลนหาหอยนางรม, ตกปลาแชด และ จับปู กองเรือประมงของเกาะประกอบด้วยเรือชิปแจ็ก 41 ลำ, ชูเนอร์ 10 ลำ และ บักกาย 36 ลำ บางส่วนในจำนวนนี้สร้างขึ้นบนเกาะนี้
ในปี 1914 คลื่นลมและคลื่นน้ำเริ่มจะกัดเซาะเกาะอย่างหนักในฝั่งของเกาะที่บ้านเรือนส่วนใหญ่ตั้งอยู่ ชาวเกาะจึงจำเป็นต้องย้ายออกจากเกาะไปยังแผ่นดินใหญ่ ส่วนใหญ่ได้รื้อถอนบ้านและสิ่งปลูกสร้างเพื่อนำกลับไปแผ่นดินใหญ่ ส่วนใหญ่ย้ายไปตั้งรกรากใหม่ที่คริสฟีลด์ มีความพยายามป้องกันการกัดเซาะโดยการสร้างกำแพงหิน แต่ไม่สำเร็จนัก ครอบครัวสุดท้ายย้ายออกจากเกาะในปี 1918 หลังพายุเข้าถล่มเกาะและทำลายโบสถ์ประจำเกาะลง บนเกาะยังคงมีคนอาศัยอยู่ไม่กี่คนในช่วงฤดูประมง กระทั่งปี 1922 โบสถ์ได้ย้ายไปปลูกใหม่ที่แฟร์เมาท์
สตีเฟน ไวต์ (Stephen White) เจ้าหน้าที่รัฐ เป็นผู้ดูแลเกาะนี้อยู่หลายปี และได้จัดตั้งมูลนิธิพิทักษ์เกาะฮอลแลนด์ (The Holland Island Preservation Foundation) ขึ้น ในเดือนมิถุนายน 2010 ไวต์ขายเกาะนี้ให้กับมูลนิธิคองคอร์ด (Concorde Foundation) และในเดือนตุลาคม 2010 บ้านหลังสุดท้ายบนเกาะซึ่งสร้างขึ้นในปี 1888 ได้ถล่มลง

**อ้างอิง**
หมวดหมู่:รัฐแมริแลนด์
หมวดหมู่:เกาะในสหรัฐ
ทวารกาธีศมนเทียร

ทวารกาธีศมนเทียร (દ્વારકાધીશ મંદિર) หรือ ชคตมนเทียร (જગત મંદિર) เป็นโบสถ์พราหมณ์ (มนเทียร) บูชาพระกฤษณะ ตั้งอยู่ในทวารกา รัฐคุชราต ประเทศอินเดีย พระกฤษณะองค์ประธานของมนเทียรนี้บูชาในพระนามว่า ทวารกาธีศ (กษัตริย์แห่งทวารกา) ทวารกาเป็นหนึ่งในสี่จุดหมายของจารธัม เส้นทางจาริกแสวงบุญของฮินดู สิ่งปลูกสร้างหลักของมนเทียรมีความสูงห้าชั้น รองรับโดยเสา 72 ต้น เรียกว่า ชคตมนเทียร การศึกษาทางโบราณคดีพบว่าโบสถ์พราหมณ์หลังเดิมน่าจะสร้างขึ้นได้เก่าแก่ถึง 200 ปีก่อนคริสต์กาล มนเทียรถูกสร้างขึ้นใหม่และขยับขยายในศตวรรษที่ 15-16 เป็นมนเทียรหลังที่ปรากฏในปัจจุบัน ตามธรรมเนียมเชื่อว่ามนเทียรหลังเดิมสร้างขึ้นโดยพระวัชรนภา หลานของพระกฤษณะ โดยสร้างขึ้นบนหริคฤห์ (ที่ประทับของพระกฤษณะ) มนเเทียรหลังปัจจุบันนี้สร้างขึ้นด้วยสถาปัตยกรรมแบบมารุคุรชร
นักปราชญ์ฮินดูสมัยศตวรรษที่แปด อาทิศังกราจารย์ เคยจาริกแสวงบุญมาที่มนเทียแรแห่งนี้ นอกจากจะเป็นหนึ่งในสี่จารธัมแล้ว มนเทียรนี้ยังเป็นทิพยเทสัมของพระวิษณุ ลำดับที่ 98 บนอนุทวีปอินเดีย ตามที่ระบุไว้ในเอกสารศักดิ์สิทธิ์ ทิพยประพันธ์p=71 มนเทียรตั้งอยู่ที่ความสูง m เหนือระดับน้ำทะเล แปลนของมนเทียรประกอบด้วย ครรภคฤห์ (นิชมนเทียร หรือ หริคฤห์) และ อันตรละ ซึ่งเป็นโถงล้อมรอบp=87

**อ้างอิง**

**บรรณานุกรม**
isbn=978-81-223-0997-3
*isbn=978-81-291-3428-8
*isbn=978-0-9789517-0-2
*publisher=Thomas B. Parmar- UNESCO World Cultural Heritage Site status, report on Indian Express newspaper website- Underwater remains near Dwarakadheesh temple, on website of National Institute of Oceanography
*ref=Brockman
*ref=Gwynne
หมวดหมู่:โบสถ์พราหมณ์ในรัฐคุชราต
หมวดหมู่:จารธาม
หมวดหมู่:โบสถ์พระกฤษณะ
วิทยาสถานพุทธสาสนบัณฑิตย์

วิทยาสถานพุทธสาสนบัณฑิตย์ (វិទ្យាស្ថានពុទ្ធសាសនបណ្ឌិត្យ, วิทยาสถานพุทธสาสนบณฺฑิตฺย; Institut Bouddhique) คือสถาบันการศึกษาพระพุทธศาสนาของรัฐบาลกัมพูชา ตั้งอยู่ในแขวงโตนเลบาสัก เขตจ็อมการ์มน กรุงพนมเปญ สถาบันแห่งนี้ก่อตั้งขึ้นเมื่อวันที่ 25 มกราคม พ.ศ. 2473 โดยพระบาทสมเด็จพระสีสุวัตถิ์ มุนีวงศ์ พระมหากษัตริย์กัมพูชา สมเด็จพระเจ้าศรีสว่างวงศ์ พระมหากษัตริย์ลาว ปีแยร์ ปัสกีเยร์ ผู้สำเร็จราชการอินโดจีนของฝรั่งเศส และยอร์ช เซเดส์ หัวหน้าสำนักฝรั่งเศสแห่งปลายบุรพทิศ เพราะรัฐบาลฝรั่งเศสไม่ต้องการให้พระสงฆ์เขมรเข้าไปศึกษาภาษาบาลีและศาสนาพุทธที่กรุงเทพมหานคร ถือเป็นความพยายามที่จะลดอิทธิพลทางวัฒนธรรมของไทยที่มีต่อกัมพูชามายาวนานตั้งแต่อาณาจักรอยุธยาเป็นต้นมา

**ประวัติ**
วิทยาสถานพุทธสาสนบัณฑิตย์ เดิมมีชื่อว่า โรงเรียนบาลี หรือ สาลาบาลี (សាលាបាលី) ก่อตั้งขึ้นใน พ.ศ. 2452 ขึ้นที่เมืองเสียมราฐ แต่รัฐบาลฝรั่งเศสสั่งปิดโรงเรียนแห่งนี้เมื่อวันที่ 6 มิถุนายน พ.ศ. 2454 เพราะตัวโรงเรียนตั้งอยู่ไกลจากเมืองหลวง จึงย้ายมาตั้งถาวรที่กรุงพนมเปญ ภายใต้การดูแลของกระทรวงรัฐบาลอาณานิคม และมีสำนักฝรั่งเศสแห่งปลายบุรพทิศคอยให้คำปรึกษา กระทั่งวันที่ 15 กุมภาพันธ์ พ.ศ. 2464 ข้าหลวงใหญ่แห่งฝรั่งเศสมีแนวคิดที่จะจัดตั้งให้เป็นหอสมุด ใช้ชื่อว่า เขมรบัณณาลัย (ខ្មែរបណ្ណាល័យ) ครั้นวันที่ 15 มกราคม พ.ศ. 2468 จึงได้เปลี่ยนชื่ออีกครั้งว่า พระราชบัณณาลัย (រាជបណ្ណាល័យ) ภายใต้การดูแลของกษัตริย์กัมพูชา เรสิดังชั้นสูงประจำกัมพูชา และซูซาน การ์เปเล (Suzanne Karpelès) สมาชิกสำนักฝรั่งเศสแห่งปลายบุรพทิศ ปฏิบัติหน้าที่เป็นบรรณารักษ์ใหญ่
สุดท้ายวันที่ 25 มกราคม พ.ศ. 2474 พระราชบัณณาลัย ได้เปลี่ยนฐานะเป็น พุทธสาสนบัณฑิตย์ (ពុទ្ធសាសនបណ្ឌិត្យ) โดยมีซูซาน การ์เปเล เป็นผู้อำนวยการ

**บทบาท**
ห้องสมุดเคลื่อนที่เมื่อ พ.ศ. 2474
วิทยาสถานพุทธศาสนบัณฑิตย์มีหน้าที่ช่วยเหลือด้านการศึกษาแก่พระสงฆ์ด้านโรงเรียนปริยัติชั้นสูง มีหน้าที่เก็บรวบรวม รักษา และพิมพ์เผยแพร่เอกสารที่เกี่ยวข้องกับขนบธรรมเนียมประเพณี และจดหมายที่มีประโยชน์แก่กัมพูชา เช่น จัดทำบัญชีเอกสารจากพระบรมราชวังและจากเสนาบดีทุกกรม รวบรวมคัมภีร์ใบลานและศาสนภัณฑ์ต่าง ๆ จากวัด เพื่อประโยชน์ด้านการศึกษาประวัติศาสตร์ นอกจากนี้ยังมีแผนกพิมพ์หนังสือศาสนา หนังสือนิทาน หนังสือวิชาการ จัดทำศูนย์คัดลอกใบลาน ถือว่าเป็นคลังความรู้ของชาวเขมรในยุคสมัยก่อน อีกทั้งยังมีบทบาทในการตีพิมพ์วารสาร กัมพุชสุริยา ซึ่งเป็นวารสารรายเดือนหัวก้าวหน้าของกัมพูชาตั้งแต่ พ.ศ. 2469 มีวัตถุประสงค์ในการเผยแพร่วัฒนธรรม ขนบธรรมเนียม ศาสนา รวมไปถึงการสอบชำระและตีพิมพ์วรรณคดี ภายหลังได้ตีพิมพ์นวนิยายออกเป็นตอน ๆ อีกด้วย
อย่างไรก็ตาม เดวิด แชนด์เลอร์ แสดงความคิดเห็นว่าเอกสารของพุทธสาสนบัณฑิตย์ยังจำกัดอยู่กับนิทานพื้นบ้าน คัมภีร์ในศาสนาพุทธ และเอกสารของราชสำนักเท่านั้น แต่เอกสารสำคัญอย่างพงศาวดารกัมพูชาฉบับเขมรกลับไม่เคยตีพิมพ์ออกมาแต่ประการใด

**อ้างอิง**

**แหล่งข้อมูลอื่น**
หมวดหมู่:องค์การทางศาสนาพุทธ
หมวดหมู่:ศาสนาพุทธในประเทศกัมพูชา
หมวดหมู่:ห้องสมุดในประเทศกัมพูชา
รายชื่อโบราณสถานในกรุงเทพมหานคร (เขตดุสิต)

โบราณสถานที่มีรายชื่อในหน้านี้ตั้งอยู่ในพื้นที่สีเหลืองบนแผนที่

**เชิงอรรถ**

**แหล่งข้อมูลอื่น**
กรุงเทพมหานคร

หมวดหมู่:รายชื่อเกี่ยวกับกรุงเทพมหานคร
หมวดหมู่:โรงพยาบาลในอำเภอเมืองพิษณุโลก

หมวดหมู่:โรงพยาบาลในจังหวัดพิษณุโลก
หมวดหมู่:สิ่งก่อสร้างในอำเภอเมืองพิษณุโลก
กาจบัณฑิต ใจดี

กาจบัณฑิต ใจดี (เกิด 12 กรกฎาคม พ.ศ. 2539) ชื่อเล่น จูเนียร์ เป็นนักแสดงชาวไทย สังกัดสถานีวิทยุโทรทัศน์ไทยทีวีสีช่อง 3 เป็นที่รู้จักกับบทบาท "ยศ" จากภาพยนตร์เรื่อง ธี่หยด , ธี่หยด2 และ บทบาท "ภาครัช" จากละครเรื่อง ขวัญฤทัย

**ประวัติ**
กาจบัณฑิต ใจดี  จบการศึกษาปริญญาตรีจากคณะวิทยาศาสตร์และเทคโนโลยี มหาวิทยาลัยธรรมศาสตร์ งานอดิเรกชอบเล่นฟุตบอลและชกมวย

**เข้าสู่วงการบันเทิง**
จูเนียร์-กาจบัณฑิต ใจดี เข้าสู่วงการบันเทิงจากการชักชวนของผู้จัดการ แป๊ะ-ทศพล เป็งแก้ว ซึ่งทำงานเป็นผู้สื่อข่าวสายบันเทิงของ ช่อง 3 ที่เห็นเขาจากงานฟุตบอลประเพณีจุฬาฯ - ธรรมศาสตร์​ โดยยืนถือธงอยู่ข้างหลัง 
ริว-วชิรวิชญ์ วัฒนภักดีไพศาล ส่วนงานในวงการบันเทิงเริ่มต้นจากงานถ่ายแบบ โฆษณา ถ่ายเอ็มวี กระทั่งปี​ 2564 ได้เซ็นสัญญาเป็นนักแสดงในสังกัดช่อง 3 เอชดี และมีผลงานละครที่ออกอากาศเรื่องแรกในปี​ 2565 เรื่อง​ ยมทูตกับภูตสาว โดยรับบทเป็น ทันทัน นักธุรกิจเครื่องดนตรี ต่อมาในปี​ ​2566 คือเรื่อง​ 18 มงกุฎสะดุดเลิฟ และมีละครตามมาคือ ดวงใจเทวพรหม ตอน​ ขวัญฤทัย, ยัยปลาไหลกับนายไฮโซ, น่านฟ้าชลาลัย ภาพยนตร์ ​ธี่หยด และซีรีส์ คุณได้ไปต่อ

**ผลงาน​**

**ละครโทรทัศน์**
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

**ซีรีส์**

**ภาพยนตร์**

**รางวัล**

**อ้างอิง**
หมวดหมู่:นักแสดงชายชาวไทย
หมวดหมู่:นักแสดงชาวไทย
หมวดหมู่:นักแสดงสังกัดช่อง 3 เอชดี
หมวดหมู่:บุคคลจากคณะวิทยาศาสตร์และเทคโนโลยี มหาวิทยาลัยธรรมศาสตร์